text:
Iindlela Zokwenza Intsapho Yonwabe
Indlela Yokuqhubana Nabazali Bomyeni Okanye Umfazi Wakho
UJenny * uthi: Umama kaRyan wayengayifihli indlela awayengandithandi ngayo. Kodwa ke nabazali bam babenjalo kuRyan. Eneneni andizange khe ndibabone bekrwada ngaloo ndlela komnye umntu! Kwakuba nzima kakhulu xa sityelele abazali bethu, macala omabini.
URyan uthi: Umama akazange acinge ukuba ukho omnye umntu obalungeleyo abantwana bakhe, ngoko ke wamhlaba amadlala zisuka nje uJenny. Nabazali bakaJenny babenjalo kum
ABANTU bayakuthanda ukuqhula ngeengxabano ezibakho phakathi kwamaqabane nabazali babayeni okanye amakhosikazi awo, kodwa ke kubomi bokwenene loo nto ayihlekisi. Omnye umfazi waseIndiya ekuthiwa nguReena uthi: “Yaqengqeleka iminyaka umama-zala engena izinto zomtshato wethu. Umsindo wam ndandihlala ndiwukhuphela emyenini wam kuba ndandingenakukwazi ukuwukhuphela kumama wakhe. Kwakubonakala ngathi kufuneka asoloko ekhetha phakathi kokuba ngumyeni ofanelekileyo nokuba ngunyana olungileyo.”
Kutheni abanye abazali bengenelela kwizinto zabantwana babo abatshatileyo? UJenny ekuthethwe ngaye ekuqaleni uchaza enye into enokuba ngunobangela. Uthi: “Kusenokuba bakufumanisa kunzima ukubona umntu oselula nongenamava ethwala imbopheleleko yokunyamekela unyana okanye intombi yabo.” Umyeni kaReen, uDilip uchaza esinye isizathu. Uthi: “Abazali abaye baqeqesha baza bancama izinto ezithile ukuze kungenelwe umntwana wabo basenokuvakalelwa ngathi bayakhutshwa kubomi bomntwana wabo. Kwakhona, basenokuba baxhalatyiswa kukuba unyana okanye intombi yabo ayinabo ubulumko obufunekayo ukuze yenze umtshato uphumelele.”
Masivume ukuba ngamanye amaxesha abazali baye bacelwe ukuba bangenelele. Ngokomzekelo, cinga ngendoda ekuthiwa nguMachael nomfazi wayo uLeanne, baseOstreliya. UMichael uthi: “ULeanne wayevela kwintsapho esondeleleneyo apho wonke umntu wayethetha phandle ngezinto. Ngenxa yoko, emva kokuba sitshatile wayethetha notata wakhe ngezigqibo ezazifanele zenziwe ndim naye. Utata wakhe wayenamava kodwa ke yayindikhathaza into yokuba abuze kuye kunokuba abuze kum!”
Kuyacaca ukuba abazali banokuzisa uxinezeleko emtshatweni. Ngaba kunjalo nakowakho umtshato? Bunjani ubuhlobo bakho nabazali benkosikazi okanye umyeni wakho yaye bunjani ubuhlobo bomyeni okanye inkosikazi yakho nabazali bakho? Cinga ngeengxaki ezimbini ezinokuvela nento onokuyenza ngazo.
INGXAKI 1:
Iqabane lakho libonakala lisondelelene kakhulu nabazali balo. ULuis, umyeni waseSpeyin uthi: “Umfazi wam wayecinga ukuba wayeya kuba akanyanisekanga kubazali bakhe ukuba sasihlala kude kubo.” Waleka umsundulo esithi: “Kwelinye icala, abazali bam babesityelela phantse yonke imihla emva kokuba kuzelwe unyana wethu, nto leyo eyayimshiya exinezelekile umfazi wam. Loo nto yabangela iingxabano.”
Izinto ezibandakanyekileyo:
Xa ichaza ilungiselelo lomtshato, iBhayibhile ithi ethubeni “indoda iya kumshiya uyise nonina, inamathele emfazini wayo baze babe nyama-nye.” (Genesis 2:24) Ukuba “nyama-nye” kuthetha okungakumbi kunokuhlala kunye nje kuphela. Kuthetha ukuba indoda nomfazi bayila intsapho entsha—ebaluleke ngaphezu kweentsapho ezabakhulisayo. (1 Korinte 11:3) Kakade ke kusafuneka babahlonele abazali babo yaye loo ntlonelo idla ngokuquka ukubakhathalela. (Efese 6:2) Kuthekani ukuba indlela elibanyamekela ngayo abazali balo iqabane lakho ikwenza uzive ngathi alikukhathalelanga wena?
Oko unokukwenza:
Hlola zonke izibakala ezibandakanyekileyo. Ngaba ngokwenene iqabane lakho lisondelelene kakhulu nabazali balo okanye ingxaki kukuba nguwe ongasondelelananga kakhulu nabakho abazali? Ukuba kunjalo, inayiphi impembelelo indlela okhuliswe ngayo kule meko? Akungebi mhlawumbi nawe unekhwele?—IMizekeliso 14:30; 1 Korinte 13:4; Galati 5:26.
Kuye kufuneke ukuzihlolisisa okunyanisekileyo ukuze uyiphendule le mibuzo. Kodwa ke kubalulekile ukuba uyenze loo nto. Ngaphezu koko, ukuba nihlala nixabana ngabazali benu, kucacile ukuba aninangxaki yabazali kodwa—ninengxaki yomtshato.
Iingxaki zomtshato ezininzi zibangelwa kukuba abantu abatshatileyo abasoloko bebona ngasonye kuyo yonke into. Kutheni ungakhe uzame ukujonga izinto njengeqabane lakho? (Filipi 2:4; 4:5) Yenza loo nto kanye enye indoda yaseMexico ekuthiwa nguAdrián. Ithi: “Inkosikazi yam ayizange ikhuliswe kakuhle ngoko ke ndandingathandi ukuba sisondelelane kakhulu nabazali bayo. Ekugqibeleni, ndayeka ngokupheleleyo ukunxulumana nabo—kangangeminyaka. Loo nto yasixabanisa kakhulu kuba inkosikazi yam yona yayisakufuna ukusondela entsatsheni yayo, ngokukodwa kunina.”
Ekuhambeni kwexesha uAdrián wazibona ngenye indlela izinto. Uthi: “Nangona ndisazi ukuba ukusondela kakhulu komfazi wam kubazali bakhe kunempembelelo engentle, ukunganxibelelani kwakhe nabo ngokupheleleyo nako kunokubangela iingxaki. Ndiye ndazama kangangoko ukuba nobuhlobo nabantu basebukhweni bam.” *
KHAWUZAME ELI CEBISO: Wena neqabane lakho, bhalani izinto enicinga ukuba anizithandi kubazali benu. Ukuba kunokwenzeka, qalani izivakalisi zenu ngamagama athi, “Ndivakalelwa kukuba. . . ” Emva koko bonisanani izinto enizibhalileyo. Qulunqani iindlela eninokuzilungisa ngazo iingxaki zenu.
INGXAKI 2:
Abazali basoloko bengena izinto zomtshato wenu, benipha amacebiso eningawacelanga. Inkosikazi yaseKazakhstan ekuthiwa nguNelya ithi: “Kwiminyaka esixhenxe yokuqala sitshatile sasihlala kulo myeni wam. Sasisoloko sixabana nabazali ngendlela yokukhulisa abantwana nangendlela endandipheka nendandicoca ngayo. Ndathetha nomyeni wam nomamazala ngale nto, kodwa ke loo nto yabangela ingxabano ezingakumbi!”
Izinto ezibandakanyekileyo:
Xa utshata uyaphuma kwigunya labazali bakho. Kunoko iBhayibhile ithi “intloko yayo yonke indoda nguKristu, intloko yomfazi yindoda”—umyeni wakhe. (1 Korinte 11:3) Nakuba kunjalo, njengoko kukhe kwatshiwo ngaphambili, umyeni nomfazi wakhe bafanele babahlonele abazali babo. Phofu neMizekeliso 23:22 ithi: “Mphulaphule uyihlo okuzeleyo, yaye ungamdeleli unyoko ngenxa nje yokuba emdala.” Kodwa kuthekani xa abazali bakho okanye beqabane lakho—beyilibala indawo yabo—baze bazame ukunyanzelisa iimbono zabo?
Oko ninokukwenza:
Zamani ngomoya omhle ukuqonda unobangela. URyan ekuthethwe ngaye ekuqaleni uthi: “Kwezinye iimeko abazali kufuneka bazi ukuba basabalulekile kubomi babantwana babo.” Basenokuba abangeneleli ngabom yaye loo nto inokulungiswa ngokusebenzisa isiluleko seBhayibhile esithi, “qhubekani ninyamezelana yaye nixolelana ngesisa ukuba nabani na unesizathu sokukhalazela omnye.” (Kolose 3:13) Kodwa ke, kuthekani ukuba ukungenelela kwabazali benu kuyanixabanisa?
Amanye amadoda nabafazi bawo baye bafunda ukubabekela imida efanelekileyo abazali babo. Loo nto ayithethi kuthi ufanele ubabekele imithetho engqongqo. * Ngokuqhelekileyo kuye kufuneke nje ukuba wenze kucace ngezenzo zakho ukuba iqabane lakho liza kuqala ebomini. Ngokomzekelo, uMasayuki, enye indoda yaseJapan eneminyaka emibini itshatile uthi: “Xa abazali bekucebisa ngento ethile, musa ukuvuma ngoko nangoko. Khumbula ukuba nakha intsapho entsha. Ngoko qala ugqugule neqabane lakho.”
KHANIZAME ELI CEBISO: Thetha neqabane lakho ngendlela ukungenelela kwabazali benu okubangela ngayo ingxabano emtshatweni wenu. Bhalani nobabini imida eninokubabekela yona nendlela eniza kuqiniseka ngayo ukuba abayitsibi, ngoxa nibahlonela.
Iingxabano ezininzi nabazali benu zinokuthintelwa ngokuqonda oonobangela bazo nangokungazivumeli ukuba zinixabanise. Ngalo mbandela uJenny uthi: “Ngamanye amaxesha sasixabana nomyeni xa kufuneka sithethe ngabazali bethu yaye kwakungabi mnandi xa omnye ehlaba amadlala abazali bomnye. Ekugqibeleni, safunda ukuba sicombulule iingxaki esinazo kunokuba sihlaselane ngenxa yeentsilelo zabazali bethu. Ngenxa yoko siye sasondelelana kakhulu.”
^ isiqe. 3 Amagama atshintshiwe.
^ isiqe. 14 Ewe kona, xa abazali beziphatha kakubi, ingakumbi xa beqhubeka nehambo enjalo yaye bengaguquki—akunakuba lula ukuba nolwalamano kunye nabo yaye siyaqondakala isizathu saloo nto.—1 Korinte 5:11.
^ isiqe. 19 Kwezinye iimeko kusenokufuneka nithethe phandle nabazali benu. Xa nisenza loo nto, thethani nabo ngentlonelo.—IMizekeliso 15:1; Efese 4:2; Kolose 3:12.
ZIBUZE . . .
Ziziphi iimpawu ezintle abanazo abazali beqabane lam?
Ndinokubahlonela njani abazali bam ndize kwangaxeshanye ndihoye neqabane lam?
Funda Okungakumbi
Indlela Yokumelana Neengxaki Zonyaka Wokuqala Nitshatile
Ngaba usandul’ ukutshata? IBhayibhile inokukunceda uqinise umtshato wakho.


c: text/html

text:
INQAKU ELINGUMXHOLO
Ngaba UYesu Wakha Waphila Nyhani?
WAYENGESOSITYEBI engenalo negunya. Wayengenalo nekhaya elilelakhe. Sekunjalo iimfundiso zakhe zincede izigidi zabantu. Ngaba uYesu Kristu wakha waphila nyhani? Bathini ababhali-mbali bamandulo nabanamhlanje ngaye?
UMichael Grant, umbhali-mbali nengcali kwizinto zakudala zempucuko wathi: “Ukuba iTestamente Entsha siyisebenzisa ngendlela esiyisebenzisa ngayo eminye imibhalo yamandulo ethetha ngembali, asikwazi ukungavumi ukuba uYesu wayekho, njengokuba singazithandabuzi nezinye iindwalutho ezininzi ezingabahedeni ekuthethwa ngazo embalini.”
URudolf Bultmann, uprofesa kwizifundo zeTestamente Entsha wathi: “Ukuthandabuza ubukho bukaYesu bubuvuvu nje nento engenasihlahla. Akakho umntu ocingisisa kakuhle onokuthandabuza ukuba uYesu wayengumseki weqela lakudala elalibunjwa ngamaPalestina amandulo [angamaKristu].”
UWill Durant, umbhali-mbali nentanda-bulumko wathi: “Into yokuba abantu nje abambalwa abaqhelekileyo [ababhali beVangeli] babenokuthi ngesizukulwana nje esinye baziyilele umntu owayenobuntu obunamandla nobunomtsalane ngolo hlobo, owayenemilinganiselo yokuziphatha ephakame ngolo hlobo nowayezimisele ukwakha umanyano lobuzalwana olunempembelelo ngolo hlobo, ibiya kuba ngowona mmangaliso ungakholelekiyo kunayo nayiphi na ebhalwe kwiincwadi zeVangeli.”
UAlbert Einstein, owayengusosayensi ongumYuda oyinzalelwane yaseJamani wathi: “NdingumYuda, kodwa ndithabathekile ngulo mntu ubalaseleyo waseNazarete.” Xa wayebuzwa ukuba uyakholelwa ukuba uYesu wakha waphila, waphendula wathi: “Ngaphandle kwamathandabuzo! Akakho umntu onokufunda iincwadi zeVangeli aze abuphike ubukho bukaYesu. Kwigama ngalinye bubonakala kakuhle ubuntu bakhe. Ayikho intsomi enokwenziwa iphile ngolo hlobo.”
“Akakho umntu onokufunda iincwadi zeVangeli aze abuphike ubukho bukaYesu.”
—UAlbert Einstein
OKO KUTYHILWA YIMBALI
Eyona ngxelo ngobomi bukaYesu nomsebenzi wakhe wokushumayela ibhalwe kwiincwadi zeBhayibhile, ezibizwa ngokuba ziincwadi zeVangeli nezithiywe ngababhali bazo, uMateyu, uMarko, uLuka noYohane. Ukongezelela, zikho nezinye iincwadi zabantu abangengawo amaKristu ezithetha ngaye.
UTACITUS
(malunga nonyaka ka-56-120 C.E., okanye Ixesha Eliqhelekileyo) UTacitus waziwa njengoyena mbhali-mbali ubalaseleyo wamaRoma. Incwadi yakhe iAnnals ithetha ngoMlawuli waseRoma osusela kunyaka ka-14 C.E. ukuya koka-68 C.E (UYesu wafa ngonyaka ka-33 C.E.) Kuloo ncwadi wathi ngonyaka ka-64 C.E. iRoma yatshatyalaliswa ngumlilo omkhulu kwaye ityala labekwa kuMlawuli uNero. Wathi ukuze uNero “alisuse ityala kuye,” watyhola amaKristu. Emva koko wathi: “UKristu, elivela kuye igama elithi amaKristu, wabulawa nguPontiyo Pilato ngexesha lokulawula kukaTibheriyo Kesare.”
—Annals, XV, 44.
USUETONIUS
(malunga nonyaka ka-69 ukusa emva ko-122 C.E.) Kwincwadi yakhe ethi Lives of the Caesars, lo mbhali-mbali waseRoma wabhala ngezinto ezenzeka ngexesha labalawuli abayi-11 baseRoma. Xa wayebhala ngoKlawudiyo wathetha ngesidubedube esasisenziwa ngamaYuda aseRoma ekusenokwenzeka ukuba sasibangelwa ziimpikiswano awayenazo ngoYesu. (IZenzo 18:2) Wabhala wenjenje: “AmaYuda ayesoloko esisiphazamiso kwelaseRoma ngenxa yempembelelo kaKrestus [uKristu], ngoko [uKlawudiyo] wawagxotha kweso sixeko.” (The Deified Claudius, XXV, 4) Nangona wayetyhola uYesu esithi nguye owabangela ezo ziphamazamiso, akazange athandabuze ukuba uYesu wakha waphila.
UPLINY OMNCINANE
(malunga nonyaka ka-61 ukusa koka-113 C.E.) Lo mbhali ungumRoma nomphathi waseBhithiniya (ngoku eyiTurkey) wabhalela uMlawuli waseRoma uTrajan emxelela indlela amele awaphathe ngayo amaKristu akwiphondo lakhe. UPliny wathi uzamile ukunyanzela amaKristu ukuba abuyeke obu buKristundini. Abo babeqhubeka bengawo, wayesithi mababulawe. Watsho esithi: “Abo . . . babendilandela ekuthandazeni koothixo, banikele isiqhumiso newayini kumfanekiso wakho . . . baze baqalekise uKristu . . . , Ndabona kufanelekile ukuba ndibakhulule.”
—Pliny— Letters, Book X, XCVI.
UFLAVIUS JOSEPHUS
(malunga nonyaka ka-37 ukusa koka-100 C.E.) Lo mbingeleli nombhali-mbali ungumYuda uthetha ngoAnas, umbingeleli omkhulu wakwaYuda ongazange ayeke ukusebenzisa impembelelo yeepolitiki. Uthi: “Wabiza intlanganiso yabagwebi beSanhedrin [inkundla ephakamileyo yakwaYuda] waza wamisa phambi kwabo indoda ekuthiwa nguYakobi umntakwaboYesu ekuthiwa nguKristu.”
—iJewish Antiquities, XX, 200.
ITALMUD
Le mibhalo yoorabhi abangamaYuda, esusela kunyaka wesithathu ukusa kowesithandathu C.E., ibonisa ukuba kwaneentshaba zikaYesu zavuma ukuba wayekhe wakho. Omnye wale mibhalo uthi: “NgePasika uYeshu [uYesu] umNazarete waxhonywa.” Nembali iyayivuma loo nto. (iBabylonian Talmud, iSanhedrin 43a, iMunich Codex; funda uYohane 19:14-16.) Omnye wona uthi: “Akwaba asinakuze sibe naye unyana okanye abantu abazihlazisa esidlangalaleni njengomNazarete”
—indlela awayebizwa ngayo uYesu. —iBabylonian Talmud, iBerakoth 17b, footnote, iMunich Codex; funda uLuka 18:37.
UBUNGQINA OBUSEBHAYIBHILENI
Iincwadi zeVangeli zinengxelo epheleleyo ngobomi bukaYesu nomsebenzi wakhe wokushumayela. Zisixelela nangeenkcukacha ezibalulekileyo ngabantu, iindawo namaxesha
ULuka wabhala wenjenje: “Ngonyaka weshumi elinesihlanu wolawulo lukaTibheriyo Kesare, xa uPontiyo Pilato wayeyirhuluneli yelakwaYuda, noHerode engumlawuli wesithili saseGalili, kodwa uFilipu umntakwabo engumlawuli wesithili kwilizwe laseIturaya naseTrakhoniti, noLisaniya engumlawuli wesithili saseAbhilene, ngemihla yombingeleli oyintloko uAnas nekaKayafa, kwafika ilizwi likaThixo kuYohane unyana kaZekariya esentlango.” Le ngxelo isenza sazi ukuba ‘ilizwi likaThixo lafika kuYohane’ ngonyaka ka-29 C.E.
Aba bantu basixhenxe athetha ngabo uLuka baziwa kakuhle ngababhali-mbali. Kangangethuba elithile abagxeki babethandabuza ukuba uPontiyo Pilato noLisaniya babekhe bakho. Kuyabonakala ukuba bakhawuleza bathetha. Kuye kwafunyanwa imibhalo yakudala enamagama aba bantu, nto leyo eyangqina ukuba uLuka wayengaxoki. *
KUTHENI KUBALULEKILE NJE OKU?
Umbuzo wokuba uYesu wakha waphila na ubalulekile kuba izinto awayezifundisa zibalulekile. Ngokomzekelo, wafundisa abantu indlela yokuphila ubomi obanelisayo nobumnandi. * Wafundisa nangexesha laxa abantu beya kuphila ngoxolo bekhuselekile yaye bemanyene phantsi ‘kobukumkani bukaThixo.’
Ibinzana elithi “ubukumkani bukaThixo” lifanelekile kuba lo rhulumente uya kubonisa ulongamo lukaThixo emhlabeni wonke. (ISityhilelo 11:15) UYesu wakwenza kwacaca oku kumthandazo kaBawo wethu osezulwini xa wathi: “Bawo wethu osemazulwini, . . . Mabufike ubukumkani bakho. Makwenzeke ukuthanda kwakho nasemhlabeni.” (Mateyu 6:9, 10) Ulawulo lobu Bukumkani luya kulwenzela ntoni uluntu? Nazi ezinye izinto oluya kuzenza:
Luya kuphelisa iimfazwe.
—INdumiso 46:8-11.
Luya kuphelisa ububi, obuquka ukubawa norhwaphilizo kunye nabantu abangakwenziyo ukuthanda kukaThixo.
—INdumiso 37:10, 11.
Abantu abalawulwa lulo baya kwenza imisebenzi ebavuyisayo neya kuba luncedo kubo.
—Isaya 65:21, 22.
Umhlaba uya kuchuma uze uvelise ukutya okuninzi.
—INdumiso 72:16; Isaya 11:9.
Abanye abantu basenokuthi ezo zithembiso zizinto nje esizinqwenelayo. Kodwa asinto esiyifunayo ukuthemba izinto ezenziwa ngabantu? Cinga ngoku: Nakuba imfundo, isayensi nobugcisa ziphucuka umhla nezolo, inyambalala yabantu iziva ingakhuselekanga kwaye ingaqinisekanga ngengomso. Mihla le sibona ukudodobala kwezoqoqosho, ezopolitiko nokucinezelwa kwabantu ziinkonzo. Sibona ukubawa nokugqugqisa korhwaphilizo. Inyaniso engenakuphikwa kukuba, ulawulo lomntu alusenzelanga nto intle!
Ngoko, umbuzo wokuba uYesu wakha waphila na ufuna sicingisise kakuhle. * Eyesi-2 kwabaseKorinte 1:19, 20 ithi: “Kuba kungakhathaliseki ukuba zininzi kangakanani na izithembiso zikaThixo, ziye zaba nguEwe ngaye [uKristu].”
^ isiqe. 23 Kufunyenwe umbhalo onegama ‘lomlawuli wesithili’ uLisaniya. (Luka 3:1) Wayephethe eAbhilene kanye ngexesha uLuka athetha ngalo.
^ isiqe. 25 Umzekelo weemfundiso zikaYesu ukuMateyu isahluko sika-5 ukusa kwesika-7. Ukwabizwa ngokuba yiNtshumayelo yaseNtabeni.
^ isiqe. 32 Ukuze ufumane inkcazelo engakumbi ngoYesu neemfundiso zakhe, yiya ku-www.jw.org/xh uze ujonge phantsi komxholo othi IIMFUNDISO ZEBHAYIBHILE > IMIBUZO YEBHAYIBHILE IYAPHENDULWA.
Funda Okungakumbi
Ngaba IBhayibhile Ithetha Inyani?
Ukuba iBhayibhile yabhalwa nguThixo, ifanele yahluke kuzo zonke iincwadi.
Uvuko LukaYesu—Ngaba Lwenzeka Nyhani?
Yintoni ezenza zivakale zithetha inyaniso ngoYesu iincwadi zeVangeli?

robotstxt: allowed

filter: keep


text:
Ibali 108: Endleleni Eya EDamasko
UYAZI na ukuba ngubani lowa ulele phantsi? NguSawule. Khumbula, ngulowa wayegcine iingubo zamadoda awaxuluba uStefano ngamatye. Khangela okwaa kukhanya kuqaqambileyo! Kwenzeka ntoni?
Emva kokubulawa kukaStefano, uSawule uyakhokela ekuzingeleni abalandeli bakaYesu ukuze abenzakalise. Ubagqogqa kwindlu ngendlu, abakhuphe abaphose entolongweni. Abafundi abaninzi babalekela kwezinye izixeko baze baqalise ukuvakalisa “iindaba ezilungileyo” apho. Kodwa uSawule uya kwezo zixeko ekhangela abafundi bakaYesu. Ngoku usendleleni eya eDamasko. Kodwa endleleni, kwenzeka lo mmangaliso:
Ngequbuliso uSawule ubethwa kukukhanya okuvela esibhakabhakeni. Uwa phantsi, njengokuba simbona apha. Kuvakala ilizwi lisithi: ‘Sawule, Sawule! Kutheni undenzakalisa nje?’ Amadoda ahamba noSawule ayakubona ukukhanya alive nelizwi, kodwa akakuqondi okuthethwayo.
‘Ungubani na, Nkosi?’ uyabuza uSawule.
‘NdinguYesu, lo umenzakalisayo,’ litsho ilizwi. UYesu utsho kuba xa uSawule esenzakalisa abalandeli bakhe, uvakalelwa ngathi kwenzakaliswa yena.
Ngoku uSawule uyabuza: ‘Ndimele ndenze ntoni na, Nkosi?’
‘Vuka uye eDamasko,’ utsho uYesu. ‘Apho woyixelelwa into omele uyenze.’ Ekuvukeni kukaSawule aze avule amehlo akhe, akaboni. Uyimfama! Ngoko amadoda ahamba naye ambamba ngesandla amse eDamasko.
Ngoku uYesu uthi komnye wabafundi bakhe eDamasko: ‘Phakama Ananiyas, uye esitratweni ekuthiwa seSithe Tye. Endlwini kaYudas buzisa ngendoda egama linguSawule. Kuba ndimnyule ukuba abe ngumkhonzi wam okhethekileyo.’
UAnaniyas wenjenjalo. Ekudibaneni kwakhe noSawule, umbeka izandla, esithi: ‘INkosi indithumile ukuze ubone kwakhona uze uzaliswe ngumoya oyingcwele.’ Kwangoko kuwa emehlweni kaSawule into engathi ngamaxolo, aze abone kwakhona.
USawule usetyenziswa ngamandla ekushumayeleni kubantu beentlanga ezininzi. Waziwa njengompostile uPawulos, esiza kufunda okuninzi ngaye. Kodwa kuqala, masibone ukuba uThixo uthumela uPetros ukwenza ntoni.
IZenzo 8:1-4; 9:1-20; 22:6-16; 26:8-20.
Imibuzo
- Wenza ntoni uSawule emva kokubulawa kukaStefano?
- Xa uSawule esendleleni eya eDamasko, nguwuphi ummangaliso owenzekayo?
- UYesu uthi makenze ntoni uSawule?
- UYesu umnika yiphi imiyalelo uAnaniyas, yaye kwenzeka njani ukuba uSawule abone kwakhona?
- Waziwa ngaliphi igama uSawule, yaye usetyenziswa njani?
Imibuzo eyongezelelekileyo
- Funda iZenzo 8:1-4.
Ukutshutshiswa kwebandla lamaKristu elalisandul’ ukusekwa kwazisasaza njani iimfundiso zamaKristu, yaye kuye kwenzeka njani okufanayo namhlanje? (IZe. 8:4; Isa. 54:17)
- Funda iZenzo 9:1-20.
Luluphi uthumo oluziinxalenye ezintathu uYesu awayefuna uSawule aluphumeze? (IZe. 9:15; 13:5; 26:1; 27:24; Roma 11:13)
- Funda iZenzo 22:6-16.
Sinokumxelisa njani uAnaniyas, yaye kutheni kubalulekile nje oko? (IZe. 22:12; 1 Tim. 3:7; 1 Pet. 1:14-16; 2:12)
- Funda iZenzo 26:8-20.
Ukuguquka kukaSawule abe ngumKristu kulukhuthazo njani kwabo banamaqabane angakholwayo namhlanje? (IZe. 26:11; 1 Tim. 1:14-16; 2 Tim. 4:2; 1 Pet. 3:1-3)
Funda Okungakumbi
Ikhadi LeBhayibhile LikaPawulos
Nguwuphi umsebenzi wokuzixhasa owawusenziwa nguPawulos? Sebenzisa eli khadi leBhayibhile ukuze ufumane impendulo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
18 Emva koko ndabona enye ingelosi isihla ivela ezulwini, inegunya+ elikhulu; yaye ubuqaqawuli+ bayo bakhanyisela umhlaba uphela.
2 Yadanduluka ngelizwi+ elinamandla, isithi: “Iwile! IBhabhiloni Enkulu iwile,+ yaba yindawo yokuhlala iidemon nendawo yokuncathama wonke umoya ongahlambulukanga+ nendawo yokuncathama zonke iintaka ezingahlambulukanga nezithiyekileyo!+
3 Kuba ngenxa yewayini yomsindo wohenyuzo lwayo zonke iintlanga ziye zaba ngamaxhoba,+ nookumkani bomhlaba bahenyuza+ nayo, nabarhwebi+ abahambahambayo bomhlaba baba zizityebi ngenxa yamandla obunewunewu bayo bokungabi nazintloni.”+
4 Ndaza ndeva elinye ilizwi liphuma ezulwini lisithi: “Phumani kuyo, bantu bam,+ ukuze ningabelani nayo ngezono+ zayo, nokuze ningamkeliswa kwizibetho zayo.
5 Kuba izono zayo ziye zafumba zada zafikelela ezulwini,+ noThixo uye wazikhumbula izenzo zayo zokungekho sikweni.+
6 Yenzani kuyo njengoko nayo ngokwayo yenzayo,+ nenze kuyo ngokuphindwe kabini, ewe, liphindeni kabini inani lezinto eyazenzayo;+ kwindebe+ eyafaka kuyo umxube yifakeleni ngokuphindwe kabini+ umxube kuyo.+
7 Ngokomkhamo ezizukise nephile ngawo kubunewunewu bokungabi nazintloni, ukusa kuloo mkhamo yinikeni ukuthuthumba nokuzila.+ Kuba ithi entliziyweni yayo, ‘Ndingukumkanikazi,+ andingomhlolokazi,+ yaye andisayi kuze ndikubone ukuzila.’+
8 Kungenxa yoko le nto ziya kuza ngamini-nye izibetho+ zayo, ukufa nokuzila nendlala, yaye iya kutshiswa ngokupheleleyo ngomlilo,+ ngenxa yokuba uYehova uThixo, oyigwebileyo, womelele.+
9 “Yaye ookumkani+ bomhlaba abahenyuza nayo nabaphila kubunewunewu bokungabi nazintloni baya kulila bezimbambazela besentlungwini ngenxa yayo,+ xa bekhangela kumsi+ wokutsha kwayo,
10 ngoxa bemi mgama ngenxa yoloyiko abanalo ngokuthuthumba kwayo baze bathi,+ ‘Yeha, yeha, wena sixeko sikhulu,+ Bhabhiloni wena sixeko someleleyo, ngenxa yokuba ufike ngelixa elinye umgwebo wakho!’+
11 “Kanjalo, abarhwebi+ abahambahambayo bomhlaba bayalila yaye bazilile ngenxa yayo,+ kuba akukho bani wokuthenga impahla yabo eninzi kwakhona,
12 impahla eninzi+ yegolide nesilivere nelitye elixabisekileyo neeperile nelinen ecikizekileyo nokumfusa nesilika nokungqombela; nayo yonk’ into yomthi onevumba elimnandi nalo lonke uhlobo lwento yophondo lwendlovu nalo lonke uhlobo lwento yowona mthi uxabisekileyo neyobhedu neyentsimbi neyemabhile;+
13 kwanesinamon nesiqholo saseIndiya nesiqhumiso neoli yobulawu nentlaka yokuqhumisa newayini neoli yomnquma nomgubo ocolekileyo nengqolowa neenkomo nezimvu, namahashe neekari namakhoboka nemiphefumlo+ yabantu.
14 Ewe, isiqhamo esihle umphefumlo wakho owawusinqwenela+ simkile kuwe, nazo zonke izinto ezityebileyo nezinto ezinobuqhele-qhele zitshabalele kuwe, yaye abantu abasayi kuze bazifumane kwakhona.+
15 “Abarhwebi+ abahambahambayo bezi zinto, ababa zizityebi ngayo, baya kumela mgama ngenxa yoloyiko abanalo ngokuthuthumba kwayo, balile bezilile,+
16 besithi, ‘Yeha, yeha—isixeko+ esikhulu, esambethe ilinen ecikizekileyo nokumfusa nokungqombela, nesihonjiswe kakhulu ngesihombo segolide nelitye elinqabileyo neperile,+
17 ngenxa yokuba buphanziswe+ ngelixa elinye ubutyebi obukhulu kangaka!’
“Wonke umphathi wenqanawa naye wonke umntu ohamba ngolwandle naphi na,+ noomatiloshe nabo bonke abo baziphilisa ngokusebenza elwandle, bema mgama+
18 baza badanduluka njengoko babekhangele kumsi wokutsha kwayo baza bathi, ‘Sisiphi na isixeko esinjengesi sixeko+ sikhulu?’
19 Baphosa uthuli phezu kweentloko+ zabo baza badanduluka, belila kwaye bezilile,+ besithi, ‘Yeha, yeha—isixeko esikhulu, abathi kuso bonke abo banezikhephe elwandle+ baba zizityebi+ ngenxa yokuxabisa kwaso kakhulu, kuba ngelixa elinye siye saphanziswa!’+
20 “Chulumanca ngenxa yaso, Owu zulu,+ nani bangcwele+ nani bapostile+ nani baprofeti, ngenxa yokuba uThixo usigwebile ngenxa yenu!”+
21 Yaye ingelosi eyomeleleyo yaphakamisa ilitye elinjengelitye elikhulu lokusila+ yaza yaliphosa elwandle,+ isithi: “Ngaloo ndlela ngokugadlela okukhawulezileyo iBhabhiloni isixeko esikhulu iya kuphoselwa phantsi, ingabi safunyanwa kwakhona.+
22 Nesandi seemvumi ezizipheleka ngohadi nesabadlali bomculo nesababethi-zimbande nesabavutheli-maxilongo asisayi kuze siviwe kwakhona kuwe,+ yaye akukho ngcibi yawo nawuphi na umsebenzi eya kuze ifunyanwe kwakhona kuwe, nesandi selitye lokusila asisayi kuze siviwe kwakhona kuwe,
23 yaye akukho kukhanya kwasibane kuya kuze kukhanye kwakhona kuwe, ibe akukho lizwi lamyeni nelamtshakazi liya kuze liviwe kwakhona kuwe;+ ngenxa yokuba abarhwebi+ bakho abahambahambayo babengabantu abakuluhlu oluphezulu+ emhlabeni, kuba ngoqheliselo lwakho lokusebenzelana nemimoya+ zonke iintlanga zalahlekiswa.
24 Ewe, kuso kwafunyanwa igazi+ labaprofeti+ nelabo bangcwele+ nelabo bonke abaye babulawa ngogonyamelo emhlabeni.”+
Yithumele
Yithumele
ISityhilelo 18
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=66&Chapter=18&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D66%26Chapter%3D18%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Okwenzeka Ehlabathini
“Phantse basisiqingatha abantu abahlaselwa ngumhlaza [eUnited Kingdom] nyaka ngamnye—bangaphezu kwe-130 000—abahlaselwa ngenxa yezinto ebebenokuziphepha ebomini babo eziquka ukutshaya, ukunxila nokutya ukutya okungafanelekanga.”—BBC NEWS, EBRITANI.
“Kwande kakhulu ukunaniselana ngamalungu ezilwanyana zasendle ngokungekho mthethweni yaye kutshabalalisa ezi zidalwa sizithandayo. . . ngomkhamo omkhulu ongaze wabonwa.”—WILDLIFE CONSERVATION SOCIETY, EUNITED STATES.
Abantu abachitha iiyure ezintandathu suku ngalunye bebukele umabonwakude kulindeleke ukuba kucutheke iminyaka emi-4.8 kwiminyaka ebebeza kuyiphila, kunabantu abangayibukeliyo kwaphela. Lo nto ithetha ukuba yure ngaye umntu ebukele iTV, oko kunciphisa ubomi bakhe kangangemizuzu engama-22.—BRITISH JOURNAL OF SPORTS MEDICINE, EBRITANI.
EJamani, angaphezu kwama-90 eepesente amabhinqa ekuthiwa abantwana bawo abangekazalwa banesifo iDown syndrome yaye akhetha ukubabulala ngokuqhomfa.—DER TAGESSPIEGEL, EJAMANI.
Uxinezeleko Lobomi Basedolophini
Uphando lubonisa ukuba “abantu abahlala ezidolophini baba nogonyamelo xa bexenezelekile kunabantu abahlala kwiidolophu ezincinane,” ngokutsho kwephephancwadi lasePolish iPrzekrój. Ugqirha wezifo zengqondo uMieczysław Jaskulski weWarsaw’s Psychoeducation Laboratory uthi, “zininzi izinto ezibangela ukuba abantu bathande ukuhlala ezidolophini. Bangaphezu kweepesente ezingama-21 abantu abahlala ezidolophini abanengxaki yokuxhalaba, kunabantu abahlala emaphandleni, yaye bangaphezu kweepesente ezingama-39 abanengxaki yeemvakalelo.” Abantu abahlala edolophini banokujamelana njani nale ngxaki? Eli phephancwadi lithi, “Musa ukuzikhathaza ngezinto ezingaphezu kwamandla akho, hamba ubethwe ngumoya,uze ungoyiki ukuthatha ikhefu”.
Ingakanani Inkcazelo Egcinwa Yinkampani YeFacebook?
Umfana ofundela ubugqwetha waseOstriya, wayefuna ukuqonda ngenkcazelo yakhe ukuba yayingakanani na ngoxa wayekufacebook, waza wacela ukuba athunyelelwe ikopi. Le nkampani yathumela kuye iCD enamaphepha ali-1 222. Ngokutsho kwephephandaba laseJamani iDer Tagesspiegel, eli tyendyana lathi: “Yonke into yayigciniwe—imiyalezo, ukuncokola, kuquka nenkcazelo eyimfihlo eyayiphathelele abahlobo bam.” Kwaqukwa naleyo wayeqinisekile ukuba wayeyicimile!


text:
Isifo Seswekile—Ungakwazi Na Ukusiphepha?
ISIFO SESWEKILE sinwenwa ngokukhawuleza kangangokuba sithethanje sigqugqise ehlabathini lonke. Kukho iindidi ezimbini zesifo seswekile. Udidi lokuqala luhlasela abantwana kakhulu, ibe oogqirha abakabi nayo indlela yokuluthintela. Kodwa kweli nqaku siza kuthetha ngodidi lwesibini, oluhlasela i-90 pesenti yabo bonke abantu abanesifo seswekile.
Ngaphambili olu didi lwesibini lwesifo seswekile lwaluhlasela abantu abadala kuphela, kodwa mvanje lungene nasebantwaneni. Noko ke, oogqirha bathi esi sifo sinako ukuphetshwa. Kusenokukunceda ukwazi banzi ngesi sifo singanyangekiyo. *
Siyintoni Isifo Seswekile?
Isifo seswekile sibakho xa umntu eneswekile eninzi ngokugqithiseleyo egazini. Esi sifo siphazamisana nendlela umzimba otsala ngayo iswekile egazini ukuze ube namandla. Oku kulimaza amalungu omzimba abalulekileyo kuze kuphazamisane nokuhamba kwegazi, nto leyo maxa wambi ephumela ekubeni umntu ashunqulwe ubhontsi okanye unyawo, abe yimfama, okanye akhathazwe zizintso. Xa siqatsele esi sifo, sibangela ukuba umntu abulawe yintliziyo okanye sistroke.
Owona nobangela uphambili wesifo seswekile kukutyeba ngokugqithiseleyo. Iingcali zithi umntu onamanqatha amaninzi esiswini okanye esinqeni usesichengeni sokuba nesifo seswekile. Ngokungakumbi, ukutyeba ngokugqithiseleyo komhlehlo nesibindi, kuphazamisa indlela umzimba otsala ngayo iswekile egazini. Yintoni onokuyenza ukuze ungabi sesichengeni?
Iindlela Ezintathu Zokuphepha Ukuba Nesifo Seswekile
1. Ukuba uyazazi ukuba usesichengeni yiya kuhlola iswekile esegazini lakho. Ngaphambi kokuba umntu abe nesi sifo uqala abe neempawu ezifana nokuba neswekile eninzi ngokungaqhelekanga egazini. Naxa kunjalo, abanye baye bakwazi ukuyibuyisela kwindlela yesiqhelo iswekile esegazini labo. Kodwa umntu akanakunyangeka xa sele simhlasele esi sifo, nangona enako ukuphila naso. Usenokungaziqapheli iimpawu zaphambi kokuba abe naso. Olunye uhlolisiso lubonisa ukuba bamalunga nezigidi eziyi-316 abantu abanesifo seswekile ehlabathini, kodwa abaninzi babo abakuqondi oko. Ngokomzekelo, eUnited States nje kuphela, bamalunga ne-90 pesenti abantu abaneempawu zokuchwechwelwa sesi sifo kodwa abangakuboni nokukubona oko.
Iimpawu zaphambi kokuba umntu abe nesifo seswekile, nazo zinokuba yingozi. Ukongezelela kwinto yokuba ezi mpawu zikhokelela kwisifo seswekile, kuye kwafunyaniswa kutshanje ukuba zisenokubangela ukuphazamiseka engqondweni. Ukuba usisidudla, awujimi, okanye kukho abantu bakowenu abakhe banaso esi sifo, usesichengeni sokuba sikuhlasele nawe. Ukuya kuhlola igazi kuya kukunceda uqiniseke.
2. Yitya ukutya okunempilo. Kusenokukunceda ukwenza oku kulandelayo: Yitya kancinane kunokuba uqhele ukwenza. Endaweni yokuba usele iziselo ezineswekile nezihlwahlwazayo, sela amanzi, neti okanye ikofu. Yitya isonka sengqolowa, irayisi nepasta—ngokulinganiselweyo—kunokutya ukutya okungxengiweyo. Yitya inyama engenamafutha maninzi, intlanzi, iinuts neembotyi.
3. Jima. Ukujima kunokuyehlisa iswekile esegazini lakho, kukwenze wehle nasemzimbeni uze ube sempilweni. Enye ingcali yacebisa yathi jima endaweni yokubukela umabonwakude.
Awunakuyitshintsha imfuza, kodwa ungayitshintsha indlela owenza ngayo izinto. Ukukhathalela impilo yethu kunceda kwathina ekugqibeleni.
^ isiqe. 3 Akukho hlobo luthile lokutya okanye lokujima uVukani! alukhuthazayo. Mntu ngamnye umele azikhethele ngobulumko oko amele akwenze, aze abuze nakugqirha, ngaphambi kokwenza isigqibo ngokuphathelele impilo yakhe.


text:
Ukuphela Kwefuthe LeKrismesi
“Kulula ukuzibona sele usisinxada-nxada ngeli xesha leholide. Izithethe ezenziwa ngexesha leKrismesi zibekelwa ecaleni, yaye nexesha elichithwa ziintsapho nabahlobo kunye liyancitshiswa ngenxa yokuxakeka. Asisalufumani uvuyo ebesidla ngokuba nalo ngexa yokuxinezeleka ngeli xesha.”—OBESAKUBA YIRHULUNELI YASEOKLAHOMA [EMERIKA] UBRAD HENRY, DISEMBA 23, 2008.
NJENGOKO iKrismesi isondela, iingoma, iimuvi neenkqubo ezikumabonwakude zikhuthaza abantu ukuba baqalise ukuba semoyeni wokuchwayita ngeli xesha—umfutho weKrismesi. Ucinga ukuba yeyiphi eyona nto ifanele ibe phambili kweli xesha lonyaka? Ngaba ifanele ibe
Kukukhunjulwa kukaYesu Kristu?
Luvuyo olubangelwa kukuphana izipho?
Kukunceda abasweleyo?
Kukuchitha ixesha kunye nentsapho?
Kukukhuthaza uxolo?
Kanye njengoko iRhuluneli yaseOklahoma ecatshulwe ngaphambilana isitsho, abantu abaninzi ababhiyozela iKrismesi bakufumanisa kunzima ukuzenza ezi zinto zidweliswe ngasentla ngeli xesha lonyaka. Ixesha leKrismesi libonakala ilixesha lokuxakeka nokuchithwa kwemali yaye lijikelezisa ingqondo. Ngaba ukuhlakulela umfutho weKrismesi—okanye oko bekumele ukuba kuyenzeka ngeli xesha—kuyinto engenakwenzeka?
IBhayibhile iyakukhuthaza ukukhunjulwa kukaYesu Kristu, ukupha, ukunceda abasweleyo nokuchitha ixesha neentsapho zethu. Kwakhona iyasifundisa nendlela yokuba noxolo. Ngoko ke, endaweni yokuba sithethe ngezizathu zokuba abanye abantu bengayibhiyozeli iKrismesi, * kolu ngcelele lwamanqaku siza kuphendula le mibuzo ilandelayo:
Sisiphi isizathu abanye abavakalelwa kukuba sesokubhiyozela iKrismesi?
Kutheni bengakwazi ukuzenza izinto abazinqwenelayo ngexesha leKrismesi?
Yiyiphi imigaqo YeBhayibhile eye yanceda izigidi zabantu zafumana eyona nto ibhetele kunokubhiyozela iKrismesi?
^ isiqe. 10 Ukuze ufumane izizathu ezisekelwe eZibhalweni, zokuba abanye begqiba kwelokuba bangayibhiyozeli iKrismesi, funda inqaku elithi “Imibuzo Yabafundi—Kutheni Abanye Abantu Bengayibhiyozeli IKrismesi?”


text:
EZOMTHETHO NAMALUNGELO ABANTU
KuMzantsi Korea
Ngaba IiJaji ZaseMzantsi Korea Zikulungele Ukusebenzisa Imigaqo Yamanye Amazwe Yokuvumela Abantu Bangayi Emkhosini Ngenxa Yesazela?
INkundla yoMgaqo-siseko iza kuphinda ijonge isigqibo soMzantsi Korea sokungahloneli ilungelo labo bangayi emkhosini ngenxa yesazela. Abantu ehlabathini lonke basijonge ngamehlo abomvu isigwebo.
Umgca Omde Wamabanjwa KuMzantsi Korea—Uza Kuphelela Phi?
Ngaphezu kwe-18 000 yabafana iye yathothoza iminyaka engaphezu kwe-35 000 entolongweni ngenxa yokuba isazela sabo singabavumeli ukuba baye emkhosini. Yintoni ebangela uMzantsi Korea ungakwazi ukwenza inkqubela kulo mba?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 Ekuhambeni kwexesha beza kuxela kuDavide, besithi: “Nanga amaFilisti esilwa imfazwe neKeyila,+ yaye ayaziphanga izanda.”+
2 Waza uDavide wabuza+ kuYehova, esithi: “Ndiye na, ndize ndiwaxabele la maFilisti?” Naye ke uYehova wathi kuDavide: “Yiya, uze uwaxabele amaFilisti uyisindise iKeyila.”
3 Athi amadoda kaDavide kuye: “Khangela! Siyoyika ngoxa silapha kwaYuda,+ kungakanani ke ukuba kunokwenzeka siye eKeyila ezintlwini zamaFilisti!”+
4 Ngoko kwakhona uDavide wabuza kuYehova.+ Ke kaloku uYehova wamphendula waza wathi: “Suka, uhle uye eKeyila, ngenxa yokuba ndiwanikela esandleni sakho amaFilisti.”+
5 Ngako oko wahamba uDavide namadoda akhe waya eKeyila waza walwa namaFilisti, wayiqhuba imfuyo yawo, kodwa wona wawaxabela ngogonyamelo olukhulu; uDavide ke wabasindisa abemi baseKeyila.+
6 Kwathi ke xa uAbhiyatare+ unyana ka-Ahimeleki wabalekela kuDavide eKeyila, wehla ne-efodi+ esandleni sakhe.
7 Ekuhambeni kwexesha kwanikelwa ingxelo kuSawule: “UDavide ufikile eKeyila.”+ Waza uSawule wathi: “UThixo umthengisele esandleni sam,+ kuba uzivalele ngokungena esixekweni esineengcango nemivalo.”
8 Ngoko uSawule wabizela bonke abantu emfazweni, ukuba behle baye eKeyila, ukuze kungqingwe uDavide namadoda akhe.
9 NoDavide wazi ukuba uSawule wayemyilela ububi.+ Ngenxa yoko wathi kuAbhiyatare umbingeleli: “Sondeza iefodi leyo.”+
10 Waza uDavide wahlabela mgama wathi: “Owu Yehova THIXO kaSirayeli,+ ngokuqinisekileyo umkhonzi wakho uvile ukuba uSawule ufuna ukuza eKeyila ukuze enze isixeko sibe linxuwa ngenxa yam.+
11 Ngaba abanini-mhlaba baseKeyila baya kundinikezela na esandleni sakhe? Uya kuhla na uSawule kanye njengoko evile umkhonzi wakho? Owu Yehova THIXO kaSirayeli, mxelele umkhonzi wakho, nceda.” Wathi ke uYehova: “Uya kuhla.”+
12 Waza uDavide waqhubeka wathi: “Ngaba abanini-mhlaba baseKeyila baya kundinikezela na mna namadoda am esandleni sikaSawule?” NoYehova ke wathi: “Baya kunikezela.”+
13 Kwaoko wesuka uDavide namadoda akhe, amadoda amalunga namakhulu amathandathu,+ baphuma eKeyila baza baqhubeka behambahamba naphi na apho babenokuhambahamba khona. Waxelelwa uSawule ukuba uDavide ubalekile eKeyila, waza ke wayeka ukuphuma.
14 UDavide wahlala entlango kwiindawo ekunzima ukuzifikelela, yaye waqhubeka ehlala kummandla weentaba kwintlango yeZifi.+ NoSawule wayesoloko emfuna,+ uThixo akamnikela esandleni sakhe.+
15 UDavide waqhubeka esoyika ngenxa yokuba uSawule wayephumile eze kufuna umphefumlo wakhe ngoxa uDavide wayekwintlango yeZifi eHoreshi.+
16 Ke kaloku wesuka uYonatan unyana kaSawule waza waya kuDavide eHoreshi, ukuze asomeleze+ isandla sakhe ngokubhekisele kuThixo.+
17 Wahlabela mgama wathi kuye: “Musa ukoyika;+ kuba isandla sikaSawule ubawo asiyi kukufumana, yaye wena kanye uya kuba ngukumkani+ phezu koSirayeli, mna ke ndiya kuba ngowesibini kuwe; noSawule ubawo uyakwazi oko.”+
18 Bandula ke bobabini benza umnqophiso+ phambi koYehova; noDavide waqhubeka ehlala eHoreshi, uYonatan yena waya ekhayeni lakhe.
19 Kamva abantu baseZifi+ benyuka baya kuSawule eGibheya,+ besithi: “UDavide akazifihlanga+ kufuphi nathi na ezindaweni ekunzima ukuzifikelela eHoreshi,+ endulini kaHakila,+ kwicala lasekunene leYeshimon?+
20 Ke kaloku ngokuvisisana nomnqweno wonke womphefumlo wakho,+ Owu kumkani, wokuba uhle, yihla, yaye indima yethu iya kuba kukumnikezela esandleni sokumkani.”+
21 Wathi uSawule: “Nisikelelwe nina nguYehova,+ kuba nibe nemfesane kum.
22 Khanincede, nihambe, nizingise ngakumbi ukuze niqinisekise nize nibone indawo yakhe oluba kuyo unyawo lwakhe—nabani na ombonileyo apho—kuba kuthiwe kum ngokuqinisekileyo yena unobuqhokolo.+
23 Nibone nize niqinisekise ngazo zonke iindawo zokuzimela apho azifihla khona; yaye nimele nibuyele kum ninobungqina, ndiza kuhamba ke nani; kwaye kumele kuthi, ukuba ukho elizweni, nam ndigocagoce ngenyameko phakathi kwawo onke amawaka+ akwaYuda.”
24 Ngoko besuka baza baya eZifi+ phambi koSawule, ngoxa uDavide namadoda akhe babesentlango yeMahon+ eArabha+ kumzantsi weYeshimon.
25 Kamva uSawule weza namadoda akhe ukuya kumfuna.+ Xa bamxelelayo uDavide, kwaoko wehla waya engxondoreni+ waza waqhubeka ehlala entlango yeMahon. Xa uSawule wakuvayo oko, wamsukela+ uDavide ukuya kwintlango yeMahon.
26 Ekugqibeleni uSawule wafika kweli cala lentaba, noDavide namadoda akhe babekwelaa cala lentaba. Ngoko uDavide wakhawuleza wemka+ ngenxa kaSawule; lonke elo xesha uSawule namadoda akhe babemvingcela uDavide namadoda akhe ukuba bababambe.+
27 Kodwa kwafika umthunywa kuSawule, esithi: “Ngxama uhambe, kuba amaFilisti alihlasele ilizwe!”
28 Wabuya ke uSawule ekusukeleni uDavide+ waza waya kuhlangabeza amaFilisti. Kungenxa yoko le nto loo ndawo bayibize ngokuba yiNgxondorha Yezahlulo.
29 Wandula ke uDavide wenyuka esuka apho waza waya kuhlala kwiindawo ekunzima ukuzifikelela e-En-gedi.+
Yithumele
Yithumele
1 Samuweli 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=9&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 Ekuqaleni kolawulo lwasebukhosini lukaYehoyakim+ unyana kaYosiya, ukumkani wakwaYuda, eli lizwi lafika livela kuYehova, lisithi:
2 “Utsho uYehova ukuthi, ‘Yima entendelezweni yendlu kaYehova,+ kwaye umele uthethe ngokuphathelele zonke izixeko zakwaYuda ezifikayo ukuza kuqubuda endlwini kaYehova, onke amazwi endiya kukuyalela ukuba uwathethe kuzo.+ Unganciphisi lizwi.+
3 Mhlawumbi baya kuphulaphula baze babuye, ngamnye endleleni yakhe embi,+ ndize ndizisole ngenxa yentlekele endicinga ukuyiphumeza kubo ngenxa yobubi bezenzo zabo.+
4 Uze uthi ke kubo: “Utsho uYehova ukuthi, ‘Ukuba aniyi kundiphulaphula ngokuhamba emthethweni wam+ endiwubeke phambi kwenu,+
5 ngokuphulaphula amazwi abakhonzi bam abaprofeti, endibathumela kuni, ndide ndivuke ekuseni ndize ndibathumele, eningabaphulaphulanga,+
6 nam, ke, ndiza kuyenza le ndlu ibe njengeyaseShilo,+ nesi sixeko ndiya kusenza isiqalekiso kuzo zonke iintlanga zomhlaba.’”’”+
7 Yaye ababingeleli nabaprofeti nabantu bonke bamva uYeremiya ethetha la mazwi endlwini kaYehova.+
8 Kwathi ke akuba egqibile uYeremiya ukuthetha konke oko uYehova wayemyalele ukuba akuthethe kubo bonke abantu, bandula ke ababingeleli nabaprofeti nabo bonke abantu bambamba, besithi: “Ngokuqinisekileyo uya kufa.+
9 Kutheni na ukuze uprofete egameni likaYehova, usithi, ‘Le ndlu iya kuba njengeyaseShilo,+ nesi sixeko siya kuphanziswa ngokokuze singabi nammi’?” Kwaye bonke abantu bahlanganisana ngakuYeremiya endlwini kaYehova.
10 Ekuhambeni kwexesha iinkosana zakwaYuda zaweva la mazwi, yaye zenyuka zemka endlwini kakumkani zaya endlwini kaYehova+ zaza zahlala phantsi esangweni elitsha likaYehova.+
11 Yaye ababingeleli nabaprofeti bathi kwiinkosana nakubo bonke abantu: “Le ndoda ifanelwe sisigwebo sokufa,+ ngenxa yokuba iprofete ngokuphathelele esi sixeko kanye njengoko nivile ngeendlebe zenu.”+
12 Wathi ke uYeremiya kuzo zonke iinkosana nakubo bonke abantu: “NguYehova owandithumayo ukuprofeta ngokuphathelele le ndlu nangokuphathelele esi sixeko onke la mazwi niwavileyo.+
13 Ke kaloku lungisani iindlela zenu nezenzo zenu,+ nize nilithobele ilizwi likaYehova uThixo wenu, kwaye uYehova uya kuzisola ngentlekele ayithethileyo nxamnye nani.+
14 Mna ke, yabonani, ndisesandleni senu.+ Yenzani kum ngoko kulungileyo nangoko kufanelekileyo emehlweni enu.+
15 Kuphela nje nifanele nazi ngandlela zonke ukuba, ukuba niyandibulala, nibeka igazi elimsulwa phezu kwenu naphezu kwesi sixeko naphezu kwabemi baso,+ kuba ngokwenyaniso uYehova undithumile ukuba ndithethe ezindlebeni zenu onke la mazwi.”+
16 Zandula ke iinkosana+ nabo bonke abantu bathi kubabingeleli nakubaprofeti: “Le ndoda ayifanelwanga sisigwebo sokufa,+ kuba ithethe kuthi egameni likaYehova uThixo wethu.”+
17 Ngapha koko, kwesuka abathile kumadoda amakhulu elizwe baza bathi kulo lonke ibandla labantu:+
18 “UMika+ waseMoresheti+ wayeprofeta ngemihla kaHezekiya ukumkani wakwaYuda+ yaye wahlabela mgama wathi kubo bonke abantu bakwaYuda, ‘Utsho uYehova wemikhosi ukuthi: “IZiyon iya kulinywa njengentsimi nje,+ neYerusalem iya kuba njengeemfumba nje zamanxuwa,+ nentaba yeNdlu iya kuba lihlathi kwiindawo eziphakamileyo.”’+
19 Ngaba uHezekiya ukumkani wakwaYuda nabo bonke abo bakwaYuda bambulala na? Akazange amoyike na uYehova+ waza wambongoza uYehova, kangangokuba uYehova wazisola ngenxa yentlekele awayeyithethile nxamnye nabo?+ Ngoko sisebenzela ukuzisela imiphefumlo yethu intlekele enkulu.+
20 “Kwakukho nenye indoda eyayiprofeta egameni likaYehova, u-Uriya unyana kaShemaya waseKiriyati-yarim.+ Kwaye yaprofeta ngesi sixeko nangeli lizwe ngokwamazwi onke kaYeremiya.
21 UKumkani uYehoyakim+ nawo onke amadoda akhe anamandla nazo zonke iinkosana baweva amazwi akhe, yaye ukumkani wafuna ukumbulala.+ Xa u-Uriya wakuvayo oku kwaoko woyika+ kwaye wabaleka wemka waza wafika eYiputa.
22 Kodwa uKumkani uYehoyakim wathumela amadoda eYiputa, uElnatan unyana ka-Akebhore+ namanye amadoda kunye naye ukuya eYiputa.
23 Bamkhupha ke u-Uriya eYiputa baza bamzisa kuKumkani uYehoyakim, yena ke wamxabela ngekrele+ waza wasiphosa isidumbu sakhe emangcwabeni oonyana babantu.”
24 Ngaphezu koko, isandla sika-Ahikam+ unyana kaShafan+ saba noYeremiya, ukuze anganikelwa esandleni sabantu ukuba bambulale.+
Yithumele
Yithumele
Yeremiya 26
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=24&Chapter=26&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D26%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
OKWENZEKA EHLABATHINI
Ehlabathini
Asiyontabalala yokutya nje kuphela efunekayo ukuze kupheliswe indlala. Kuqikelelwa ukuba ngoku amafama alima ukutya okunokwanela abantu abaziibhiliyoni ezili-12—nto leyo ethetha ukuba kunokwanela wonke umntu okhoyo emhlabeni namhlanje, kunye nabantu abaziibhiliyoni ezi-5 abangakumbi. Eyona ngxaki yingeniso, ukwabiwa kokutya nenkcitho.
EBritani Nase-United States
Phantse i-24 pesenti yabantu abasebenza kwezezimali, ithi “kusenokufuneka unganyaniseki ukuze uphumelele.” I-16 pesenti yona ithi ikulungele ukophula umthetho “xa ingazukubhaqwa.”
E-Argentina
Ootitshala aba-3 kwaba-5 eArgentina baye bacele ukungabikho emsebenzini ngenxa yoxinezeleko nobundlobongela obenzeka kwiindawo zabo zempangelo.
Esouth Korea
Sele iza kuxhaphaka into yokubona abantu abaninzi behlala bodwa kwizindlu zabo eSouth Korea.
ETshayina
Kuqikelelwa ukuba izixeko ezininzi zaseTshayina azizukwazi ukusizalisekisa isindululo sikarhulumente welo, sokuba nomoya ococekileyo nesiza kuqalisa ukusebenza ngowama-2016. Ukongezelela koko, amanzi aye atsalwa phantsi komhlaba kuye kwafunyaniswa ukuba “angcole ngeyona ndlela.”


text:
IJW LIBRARY
Ukunceda Iikhompyutha Neefowuni Ezisebenzisa IWindows 8
IJW Library iveliswe ngokusemthethweni ngamaNgqina kaYehova. Ineenguqulelo ezininzi zeBhayibhile, iincwadi neencwadana zokufunda iBhayibhile.
Izinto Ezintsha KuVersion 8.0
PHAWULA: Le version ifuna ukuba ube neWindows 10 okanye elandela emva kwayo.
Iphepha lokuqala libonisa iindawo othanda ukuya kuzo rhoqo
Indawo ethi, media yenzelwe ukukhangela iividiyo nezinto ezirekhodiweyo
Icandelo elithi, favorites lelokufaka uncwadi, iividiyo okanye izinto ezirekhodiweyo ozithandayo
Izinto ezirekhodiweyo zeBhayibhile nolunye uncwadi


text:
ISIFUNDO 11
Abhala NgoYesu
Uyawazi la madoda asemfanekisweni?— NguMateyu, uMarko, uLuka, uYohane, uPetros, uYakobi, uYude noPawulos. Ayephila kunye noYesu yaye abhala ngaye. Makhe sifunde ngawo.
Yintoni oyaziyo ngala madoda?
Amathathu kuwo yayingabapostile ababeshumayela noYesu. Uyazi ukuba ngawaphi?— NguMateyu, uYohane noPetros. Umpostile uMateyu noYohane babemazi kakuhle uYesu, yaye bobabini babhala iincwadi ngo bomi bukaYesu. Umpostile uYohane wabhala incwadi ebizwa ngokuba siSityhilelo neeleta ezintathu, eyokuQala KaYohane, eyeSibini kaYohane neyeSithathu kaYohane. Umpostile uPetros wabhala iileta ezimbini eziseBhayibhileni. EyokuQala kaPetros neyeSibini kaPetros. Kwileta yakhe yesibini, uPetros ubalisa ngesihlandlo saxa uYehova wathetha ngoYesu esezulwini, esithi: ‘Lo ngunyana wam. Ndiyamthanda yaye ndiyazidla ngaye.’
Namanye amadoda asemfanekisweni abhala iincwadi ezisifundisa ngoYesu. Enye yawo nguMarko. Mhlawumbi wayekho yaye ebona yonke into eyenzekayo xa uYesu wayebanjwa ngamajoni. Enye nguLuka. Yena wayengugqirha yaye mhlawumbi waba ngumKristu emva kokufa kukaYesu.
Abanye ababhali beBhayibhile ababini abakulo mfanekiso ngabaninawa bakaYesu ababini. Uyawazi amagama abo?— NguYakobi noYude. Ekuqaleni babengakholelwa kuYesu. Babecinga ukuba umkelwa ziingqondo. Kodwa emva kwexesha bakholelwa kuye baza baba ngamaKristu.
Umbhali weBhayibhile wokugqibela ombona kulo mfanekiso nguPawulos. Ngaphambi kokuba abe ngumKristu, igama lakhe yayinguSawule. Wayewacaphukela amaKristu yaye ewakhohlakalele. Uyazi ukuba yintoni eyamenza waba ngumKristu?— Ngenye imini esendleleni weva ilizwi liphuma ezulwini. Yayililizwi likaYesu! Wathi kuPawulos: ‘Kutheni ubakhohlakalele kangaka abantu abakholelwa kum?’ Emva koko uPawulos waba ngumKristu. UPawulos wabhala iincwadi eziyi-14 zeBhayibhile, eyabaseRoma ukuya kutsho kumaHebhere.
Ngaba sele uqalile ukufunda iincwadi zeBhayibhile ezithetha ngoYesu okanye ngaba kukho umntu okufundela zona?— Eyona nto intle onokuyenza ngoku kukufunda ngoYesu. Uyafuna andithi?—


text:
EZOMTHETHO NAMALUNGELO ABANTU
EBulgaria
Ngaba Iinkundla ZaseBulgaria Ziza Kuyixhasa Inkululeko Yokunqula?
AmaNgqina KaYehova aseBulgaria athatha amanyathelo ukuze aphikise imithetho eyi-44 engawahloniphiyo amalungelo akumgaqo siseko avumela ukunqula ngokukhululekileyo.
IKomishoni YaseBulgaria Ikhupha Isohlwayo Kuba Becalulwa Ngenxa Yonqulo
I-SKAT TV yaseBulgaria noonondaba bayo ababini baye bayalelwa ukuba bahlawule ngaphezu kokuqhelekileyo ngenxa yamajelo eendaba akhuthaza ugonyamelo nokuthiya amaNgqina kaYehova.


text:
Being told stories and being read to leads children to develop the rich storehouse of language, grammar and vocabulary they need to bring to texts when learning to read and write.
Try our multilingual stories below or send us your own stories to share with others.
Isitayile senwele esitsha sikaThandi
Ngenye imini uThandi waya esikolweni eziva eneentloni. Usisi wakhe omdala wayemfakele iinwele ezifakelweyo ezizibreyidi. UThandi wayezithanda kakhulu kodwa wayenexhala lokuba abanye abantwana baza kumjamela kuba wayohlukile kunesiqhelo.
Kuqala, kweza enye inkwenkwe kuye yatsala enye yeebreyidi zakhe.
‘Zintoni ezi?’ wabuza ehleka.
UThandi waziva efuna ukulila Kwathi ngelo xesha kwaya uZulfah noDavid kuye.
UZulfah wathi, ‘Owu, Thandi…’


text:
Chinese Abalinganiswa Pinyin ukuya Hangul Ukufunda Converter
Le nkqubo iguqula 'lonke uhlobo loonobumba zeMveli Simplified kwaye Chinese' ukuba 'Hangul - Ukufunda Korean (Korean Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Hangul - Ukufunda Korean (Elibizwa Korean) uguqulelo nazo.
你好吗?⇒ 니 하오 마? 你好吗?⇒ 니3 하오3 마? 你好吗?⇒ 你(니) 好(하오) 吗(마)? 你好吗?⇒ 你(니3) 好(하오3) 吗(마)?
Uphawu IsiTshayina ukuya Pinyin kunye Tone Amanqaku Converter
le nkqubo iguqula 'lonke uhlobo loonobumba zeMveli Simplified and Chinese' ukuya 'Pinyin (Hanyu Pinyin)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo kwaguquka Pinyin kwakhona.
Chinese Abalinganiswa Pinyin ukuya Hangul Ukufunda Converter
Le nkqubo iguqula 'lonke uhlobo loonobumba zeMveli Simplified kwaye Chinese' ukuba 'Hangul - Ukufunda Korean (Korean Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Hangul - Ukufunda Korean (Elibizwa Korean) uguqulelo nazo.
Chinese Abalinganiswa Pinyin ukuya Katakana Ukufunda Converter
Le nkqubo eguqula 'lonke uhlobo loonobumba zeMveli Simplified and Chinese' ukuya 'Katakana - Japanese Ukufunda (Japanese Elibizwa)'.
Ungasebenzisa le nkqubo igama Chinese ukuba ukuguquka Pinyin and Chinese Iingoma ezipheleleyo ukuya Katakana - uguqulelo Ukufunda Japanese (Japanese Elibizwa) nazo.
Pinyin indlela yegalelo - Pinyin ngambala uphawula
ungabhala Chinese Pinyin kunye nethoni kwi computer yakho ngaphandle kokufaka nayiphi isoftwe usebenzisa Program oku elililo Pinyin Editor (umxokozelo Pinyin igalelo indlela kunye amanqaku ithoni).
Lula konobumba IsiTshayina ukuya Traditional Converter
iindiela konobumba IsiTshayina ukuya Traditional Online Converter
Ungalutshintsha 'Uphawu lula Chinese' ukuba 'Uphawu zeMveli Chinese'.
Uphawu emveli kwamaTshayina Simplified Converter
Abalinganiswa Traditional IsiTshayina ukuya Simplified Online Converter
Unako ukuguqula 'Uphawu yemveli Chinese' ukuba 'Uphawu Simplified Chinese'.
Uphawu IsiTshayina ukuya Hangul Ukufunda Converter
Uphawu Chinese ukuba Hangul ukufunda Online Converter
ungatshintsha lonke uhlobo loonobumba Chinese (Kuquka Japanese, abalinganiswa Korean Chinese) ukuya Korean ukufunda (Korean Elibizwa).
Chinese Language Study Resources and Websites
If you are a Chinese Language learner, you must check these websites! These links are all free resources.
Related TagsPinyin Converter Pinyin Ukuya Hangul Pinyin Ukuya IsiKorean Pinyin Ukuba Character Korean


text:
Ibali Lobomi
Ukomelela Ngoxa Ndibuthathaka
Xa ubunokubona umzimba wam oziikhilogram eziyi-29 ukwisitulo esinamavili, ubungayi kukholelwa ukuba ndomelele. Kodwa xa kanye umzimba wam uphelelwa ngamandla umntu endinguye ngaphakathi uya esomelela. Makhe ndichaze indlela oku okwenzeke ngayo ebomini bam.
Xa ndicinga ngexesha ndandingumntwana, ndikhumbula iimini zolonwabo kwindlu encinane esasihlala kuyo kumazantsi eFransi. Utata wayendenzele ujingi, yaye ndandithanda ukubaleka ndijikeleze igadi. Ngo-1966 kwafika amaNgqina kaYehova ekhaya, ibe ayedla ngokuncokola ixesh’ elide notata. Kwiinyanga nje ezisixhenxe kamva, waba liNgqina. Nomama walandela, ibe ndikhule ndithandwa ngabazali.
Ingxaki yaqala zisuka nje emva kokuba sibuyele eSpeyin, apho babesuka khona abazali. Ndaqalisa ukuva iintlungu ezandleni nasemaqatheni. Emva kweminyaka emibini siquqa sibuyelela koogqirha, safumana ugqirha wamathambo owaziwayo, yena owathi, “Sele nishiywe lixesha.” Umama waqalisa ukuntywizisa. Ugqirha wathi ndinesifo samathambo esinganyangekiyo, yaye iiseli zomzimba wam zihlaselana zodwa, nto leyo ebangela ukudumba nokuqaqamba kwamalungu. Nangona ndandineminyaka nje elishumi ubudala, ndaqonda ukuba kukho undonakele.
Ugqirha wacebisa ukuba ndisiwe kwisibhedlele sabantwana abayimilwelwe. Ekufikeni kwam ndothuswa zizakhiwo zaso ezingabukekiyo. Imithetho yalapho yayingqongqo: Oonongendi bandicheb’ intloko baza bandinxibisa iyunifomu engacacanga. Ndinyembezana ndazibuza, ‘Ndinokubunyamezela njani ubomi apha?’
UKWAZI KWAM UKUBA UYEHOVA UYANDINYAMEKELA
Andizange ndivume ukuba nenxaxheba kwizinto ezinento yokwenza nenkonzo yamaKatolika kweso sibhedlele, kuba abazali bam babendifundisile indlela yokukhonza uYehova. Oonongendi babengasiqondi isizathu sokuba ndingavumi. Ndambongoza uYehova ukuba angandishiyi, yaye kungekudala ndasiva isandla sakhe sindikhusela. Kwakungathi ndangiwa ngubawo onothando.
Abazali bam babevumelekile ukuba baze kundibona ixesha nje elifutshane ngeMigqibelo. Babedla ngokundiphathela iincwadi zeBhayibhile ukuze ndihlale ndinokholo olomeleleyo. Oonongendi babendivumela ndizigcine ezi ncwadi kunye neBhayibhile yam, ibe ndandizifunda yonk’ imihla, nangona abantwana babengavunyelwa ukuba babe neencwadi. Kwakhona ndandidla ngokuchazela amanye amantombazana ngethemba lam lokuphila ngonaphakade kwiParadesi yasemhlabeni, ekungayi kubakho mntu ugulayo kuyo. (ISityhilelo 21:3, 4) Nangona maxa wambi ndandiziva ndidakumbile yaye ndililolo, yayindivuyisa into yokubona ukholo lwam lusomelela yaye ndisiya ndimthemba ngakumbi uYehova.
Emva kweenyanga ezintandathu, oogqirha bathi ndingagoduka. Ukugula kwam zange kuthomalale, kodwa ndandikuvuyela ukubuyela kubazali bam. Ndandisaqhubeka ndibhuqwa ziingqaqambo zamathambo. Ndandibuthathaka kakhulu ekukhuleni kwam. Sekunjalo, ndabhaptizwa xa ndandineminyaka eyi-14, yaye ndandizimisele ukukhonza uBawo wethu wasezulwini ngamandla am onke. Kodwa ngamany’ amaxesha ndandivakalelwa ngathi undidanisile. Ndandidla ngokuthandaza ndithi, “Kutheni kusenzeka kum nje oku? Nceda undiphilise. Akuyiboni na indlela endingcungcutheka ngayo?”
Ixesha lobutsha bam lalinzima kakhulu. Ndanyanzeleka ukuba ndiyamkele into yokuba andizukuphila. Ndandikunqwenela ukufana nabahlobo bam ababesempilweni yaye bedlamkile. Ndaziva ndiphantsi, ibe ndisoyika ukuthetha ngendlela endivakalelwa ngayo. Kodwa abazali nabahlobo bam babendixhasa. Ndikhumbula uAlicia—ondishiya ngeminyaka eyi-20—owaba ngumhlobo wokwenene. Wandinceda ukuba ndijonge ngaphaya kokugula kwam, ndize ndibe nomdla kwabanye abantu endaweni yokuba ndizikhathaze kakhulu ngeengxaki zam.
UKUFUMANA IINDLELA ZOKUPHILA UBOMI OBUNENTSINGISELO
Xa ndandineminyaka eyi-18, impilo yam yaphinda yankenenkene kakhulu, yaye kwaukuya ezintlanganisweni zamaKristu kwakundenza ndizive ndidiniwe. Kodwa njengoko ndandisoloko ndisekhaya, “elo xesha” ndandilichitha ekufundeni iBhayibhile. Incwadi kaYobhi neyeeNdumiso zandinceda ndaqonda ukuba uYehova uThixo akayi kusoloko esikhusela emzimbeni, kodwa uya kusoloko esinyamekela ngokomoya. Ukuthandaza kwam rhoqo kwandinika “amandla angaphaya koko kuqhelekileyo” ‘noxolo lukaThixo olungaphaya kokuqonda.’—2 Korinte 4:7; Filipi 4:6, 7.
Xa ndandineminyaka eyi-22 ndanyanzeleka ukuba ndisebenzise isitulo esinamavili. Ndandisoyika ukuba abantu babengayi kundihoya, basuke babone nje usisi ocekethekileyo ohleli kwisitulo esinamavili. Kodwa isitulo esinamavili sandenza ndazithemba kwakhona, yaye oko ndandicinga ukuba kuza kuba “sisiqalekiso” kwaba yintsikelelo. Umhlobo wam uIsabel wandicebisa ukuba ndizibekele usukelo lokuchitha iiyure eziyi-60 ngenye inyanga ndishumayela kunye naye.
Ekuqaleni ndandicinga ukuba kuya kuba bubudenge ukwenza oko. Kodwa ndacela uYehova ukuba andincede, ibe abazali kunye nabahlobo bam nabo bandinceda ndakwenza oko. Loo nyanga ixakekileyo yakhawuleza yaphela, ibe lwaphela tu uloyiko endandinalo. Ndayinandipha kakhulu kangangokuba ngo-1996 ndagqiba ekubeni ndibe nguvulindlela othe ngxi—ndichitha iiyure eziyi-90 ngenyanga ndishumayela. Yayisesona sigqibo sifanelekileyo eso, esandenza ndasondela ngakumbi kuThixo nesandomelezayo emzimbeni. Ukushumayela kwandivulela ithuba lokuchazela abantu abaninzi ngeenkolelo zam, yaye ndanceda abanye baba ngabahlobo bakaThixo.
UYEHOVA UQHUBEKA ENDIXHASA
Ngexesha lasehlotyeni ngo-2001, ndafumana ingozi yemoto ndaza ndophuka imilenze yomibini. Ngoxa ndandilele esibhedlele ndityiwa ziintlungu, ndathandazela ngaphakathi ndathi: “Khawuncede Yehova, ungandishiyi!” Kanye ngelo xesha, ibhinqa elalilele kwibhedi esecaleni kweyam landibuza lathi, “UliNgqina likaYehova?” Ndandingenawo amandla okuphendula, ngoko ndasuka nje ndanqwala. Lathi, “Ndiyanazi! Ndidla ngokuzifunda iimagazini zenu.” Andithuthuzela kakhulu loo mazwi. Nangona ndandilele ngandletyana-nye, ndakwazi ukushumayela ngoYehova. Elinjani lona ilungelo!
Ndakuba ndichachile, ndagqiba ekubeni ndishumayele ngakumbi. Umama wayetyhala isitulo sam esinamavili esibhedlele, ngoxa imilenze yam yomibini yayifakwe isamente. Suku ngalunye sasityelela izigulana ezimbalwa, sibuze impilo size sizinike iincwadi zeBhayibhile. Ndandiziva ndidiniwe emva koko, kodwa uYehova wayendomeleza.
Ebudeni beminyaka iingqaqambo zathi chatha, ibe ukusweleka kukatata kwayongeza intlungu endandinayo. Sekunjalo, ndizama ukusoloko ndicinga ngezinto ezakhayo. Njani? Xa iimeko zivuma, ndichitha ixesha nabahlobo kunye nezalamane zam, yaye oko kuyandinceda ukuba ndilibale ngeengxaki zam. Ibe xa ndindedwa, ndifunda iBhayibhile okanye ndishumayele ngefowuni.
Izihlandlo ezininzi ndiye ndicimele ndize ngeliso lengqondo “ndikrobe” kwizithembiso zikaThixo zehlabathi elitsha
Kwakhona ndizama ukuzonwabisa ngezinto ezibonakala zingenamsebenzi, ezinjempepho epholileyo okanye ivumba leentyatyambo. Ezo zinto zindenza ndihlale ndinombulelo. Ukuhleka nako kuyandinceda. Ngenye imini xa sasishumayela, umhlobo wam obetyhala isitulo sam esinamavili wasimisa ukuze abhale okuthile. Ngequbuliso saqengqeleka saya kuntlitheka kwimoto emileyo. Sobabini sasothukile, kodwa sathi sakubona ukuba akukho monakalo wenzekileyo, sasuka sahleka.
Kukho izinto ezininzi endingakwaziyo ukuzenza. Ndizibiza ngokuba yiminqweno yam yexesha elizayo. Izihlandlo ezininzi ndiye ndicimele ndize ngeliso lengqondo “ndikrobe” kwizithembiso zikaThixo zehlabathi elitsha. (2 Petros 3:13) Ndiba nombono wam ndisempilweni, ndihamba-hamba, yaye ndibunandipha ngokupheleleyo ubomi. Ndikhumbula amazwi kaKumkani uDavide athi: “Thembela ngoYehova; yiba nesibindi uze uvumele intliziyo yakho yomelele.” (INdumiso 27:14) Nangona umzimba wam usiba buthathaka ngakumbi, uYehova uyandomeleza. Ndiqhubeka ndisomelela nangona ndibuthathaka.


text:
IJW LIBRARY
Fumana uncedo lwe-iPad, i-iPhone ne-iPod touch
IJW Library iveliswe ngokusemthethweni ngamaNgqina kaYehova. Ineenguqulelo ezininzi zeBhayibhile, iincwadi neencwadana zokufunda iBhayibhile.
Izinto Ezintsha KuVersion 8.0
Iphepha lokuqala libonisa iindawo othanda ukuya kuzo rhoqo
Indawo ethi, media yenzelwe ukukhangela iividiyo nezinto ezirekhodiweyo
Icandelo elithi, favorites lelokufaka uncwadi, iividiyo okanye izinto ezirekhodiweyo ozithandayo. Ukuze uzilandelelanise ngenye indlela izinto kwindawo ethi, Favorites kufuneka i-iOS 9 okanye elandela emva kwayo.
Izinto ezirekhodiweyo zeBhayibhile nolunye uncwadi


text:
YIKHUTHALELE INTSIMI
Ukuphucula Ubuchule Bethu Bokushumayela—Zenzele Eyakho Intshumayelo
KUTHENI KUBALULEKILE: Nangona iintshayelelo onokuzisebenzisa ezikwincwadi yeentlanganiso ziluncedo, ziyinkcazelo nje ebhaliweyo. Ufanele usebenzise amazwi akho. Unokusebenzisa enye indlela okanye uthethe ngenye into ebangel’ umdla ekuhlaleni. Emva kokuba uyifundile imagazini, wajonga iintshayelelo onokuzisebenzisa waza wabukela neevidiyo zemiboniso, ungasebenzisa la macebiso alandelayo ukuze uzenzele eyakho intshumayelo.
INDLELA ONOKWENZA NGAYO:
Zibuze, ‘Ngaba ndifuna ukusebenzisa enye yeentshayelelo?’
EWE
Lungiselela indlela oza kuqala ngayo. Emva kokuba ubulisile, chaza ngokufutshane oko ukuzeleyo. (Ngokomzekelo: “Ndilapha kuba . . . ”)
Cinga ngendlela oza kusuka ngayo kumbuzo, uye kwisibhalo nakuncwadi oza kuluhambisa. (Ngokomzekelo: Xa utshayelela umbhalo unokuthi, “Impendulo eyanelisayo kulo mbuzo unokuyifumana apha.”)
HAYI
Khetha kwimagazini umxholo owuthandayo nobangel’ umdla kwintsimi okuyo
Khetha umbuzo oza kubangela umnini-mzi acinge nize nincokole ngawo kodwa ongazi kumfak’ ekoneni. (Ngokomzekelo: Imibuzo ekwiphepha 2 leemagazini.)
Khetha umbhalo oza kuwufunda. (Ukuba uza kuhambisa uVukani! usenokungasifundi isibhalo ekubeni le magazini yenzelwe abantu abangenalwazi lungako ngeBhayibhile nabangaluthembiyo unqulo.)
Lungiselela isivakalisi esinye okanye ezibini ezichaza indlela umnini-mzi aza kuzuza ngayo kwinqaku ebenincokola ngalo
KUZO ZOMBINI EZI MEKO
Lungiselela umbuzo oza kuwubuza noza kuwuphendula xa ubuyela
Bhala phantsi ukuze uzikhumbuze ngento ofuna ukuthetha ngayo kwixesha elizayo


text:
Here you'll find videos of AmaBhaca.
Traditional dancers (indlamu, iringi no Mamtiseni), stick fighting (iintonga), The beauty of the Bhaca Kingdom. The landscape, lifestyle, and lots more exciting stuff in celebration of the being AmaBhaca.
Wow, wow, wow. I love this. Intuthuko yamabhaca. Good work guys, boZulu Khalmeshe ooNofisa ooMafula ngengobosi, ah! Mageba, Ndabezitha.
Mhle lo msebenzi into mayintle intle ke.
Hay unyanisile mfo yinhle nyani lento.Yoh amabhaca ayayibethintoyawo,mna ke ndilimfengu lake libode
From mount fere kuguqaza ubathsekeni unomangembe intloko yenkomo uhlakalokuvala.Mabhaca yalani abatwanabenu ngomlando wakwithsi indlelaibutwa etigwevini.thsina sitinzule 100%
Yhoooo guyz mina ndilibhaca kodwa andibazi abantu bakwithi baphi na?ndingu mamtambo,magigaba,mamtyiciba.ndazi lokho khanindizame ngezinye
wow… This a beautifull history about our people even through all it has endured hardship and with some of it being lost. The makes me feel close to the land of my people. Even thore I have never been to mount frere. Man!!!…. I cant help feeling less of a Bhaca right because I have never been there and I cant even speak my mother toung
sisonke mabhaca amahle ndandikhona kunomgxabha futhsi tahlaba hayi njekancane intsizwa pha.
Phambili masizihle ngobubhaca bethu
Phambili Mabhaca
I am a Bhaca my self. Born from a Mlambo clan that a a branch for amaWushe. My greate grant mother was a daughter of Ncaphayi and a Brother to the King noMtsheketshe.There is a missing peace in the amaBhaca’s history that is about 1879 war between amaBhaca and amaMpondo where a princess called uNobola was incharge of amaBhaca. In that war the amaBhaca drove amaMpondo to a deep part of the river called isiziba uNophoyii I think the knowledgeble Bhaca should comment about this. No complete history of the Bhaca Nation without this events.
Sorry for unedited engish. Next time I will read it before I send it. From Sonwabo Mbimbi
Hi Sonwabo
Your information is most enlightnening, if u have any further information that is not on the website, please do post, if its ok with you. I was born and raised in Bizana but currently married in Pretoria by a Swati. I’ve always wanted to know more about my roots.
Hi Bafo, are you Sonwabo Mbimbi in Pmb?
Yimina Mbu from Mob. Yimina Qubulashe. Yimina Wushe elihle
Joli. Phila lapho ukhona
Ndiyazidla ngamaBhaca nasezizwen andinantloni ngesizukulwana sika khokho uMadzikane kaZulu
I was born bread and buttered in kwaBhaca.I am proud to be a Bhaca.I think there are some missing knowledge to some people when it comes to our origin,they think we are the Xhosas or we are a mixture of Xhosas and Zulu.We are not Xhosas,we are the origins of the Zulus and some few Swatis.Our great King was a Zulu,his Mother was a Swati,that is why you will find Swati clans.
Im really amazed and happy, for such a long time when asked which tribe i come from, i had a difficulty explaining that i’m neither Xhosa nor Zulu but iBhaca. I’ve always wanted information on imvelaphi yam. I knew my great-great grand parents came from Umziklhulu. I ‘m happy to see that my grandma Umadzanible came from which clan and to really learn more about my roots, i dont know the clan of my grandfather who was also IBhaca, Umanci, Umaqholo, Umbali, Uwabane, Umdludla kabekise, I cabhane elihle. I would love to know and learn more about our culture and how they dressed so that when I celebrate my heritage, I can proudly were my traditional clothes. I celebrate from the bottom of my heart.
Zoe Manci-Mabuza nami ngisuka eMzimkhulu futhi ngiyafisa ukwazi ngomlando wamaBhaca futhi ngifisa nokuthi ngigcine ngibhale incwadi ngabo lomlando ezashicilelwa ifundwe yiNingizimu yonkana
Mh!! thats awesome. I so wish bendikwazi ukubhobha isibhaca kodwa akukho late ndizofunda/
Isizwe sikaBhaca, Akukho nanye ikumnkani yamaBhaca eyathi yathengisa ngesizwe sayo okanye yavuma ukuthi singene ngaphantsi kobunye ubukunkani. Sizwe sikaMadzikane makhe ulwimi lwethu singalilahli. nguDzana ke lo.
i am so proud of you maBhaca kwithsi. keep up the good work. Singamane sithsi amaxesha atshintshile sibe silahleka silanzela amasiko akentshona. kutsho umaChiya ugalweni usodladla
Okokuba ndinoku nikwa ingcaciso ngo bukhosi bakwa Mlandu kwi ngingqi yase NGQAMAKHWE?
Masiphuthume ikamva lethu khe sihlangane, ingathi sithe sa .
I’m proud ngobu bhaca bam ndizingomba isifuba. Real it means a lot to me. PHAMBILI MABHACA. Sikelela Mtsitsi !!
MaBhaca akwithsi masitibambe tiqine singalahli imvelaphi yethu,ukubhobha oku kudibene isZulu nesiSwati kaloku inkosi uMadzikane kaZulu umama wakhe wayenguSwati uyise engumZulu ngako ke thina maBhaca siphuma kwaZulu mna ke ndingu Dzana,umncwabe,ukhathsini,ungxabalala,umkhuma,umanuka-kamnandzi,umlumbi engalumbi mntu ,ndiliNcwabe hhh!
Aa Madzikane, ndiyazidla ngokuba liBhaca elingenachaphaza, masiwathande siwahloniphe amasiko ethu, siziqhenye ngemveláphi yethu maBhaca akuthi
Absolutely amazing.. I would love to gp tp Mount frere when in SA again… Born in Grahamstown however I am Bhaca myself living in England.. Descendant of inkosi Madzikane.. Kwa Zihle..
Zulu.. khalmeshe.. nofisa
nam I’m a bhaca gal frm MZimkulu.ngiwuMazulu khalmeshe nofisa mageba
Hi there ndicela uncedo ngesiduko sakwa kasibe oondombana .akhonto ndiyaziyo ngabo ngoba umna ndikhulele kulomama ngoku ndifuna uqonda eyam imvelaphi ngoko ke ndingavuya ukuba ningakwazi ukundinceda
ZIBABHENI ZIGWINE MABHACA AKWITHI
paphi abantu ku le page sifuna ama apdates bo!!!
Nam ndili Bhaca, iWushe, Machibise, Chibi lamanz’agqumayo, bakhi bexonya belidzabeka ukuze amaBhaca alwe namaNgutyana, Phangode, Qwele Qwele, Ngubeni, Nguni, Suzelesandleni, Zabane. Ndicela ukukhanyiselwa ngabaziyo ngezi ziduko zakuthi. Xa singazani siza kutshatana, sizaku bula.Iphi incwadi yeziduko zama Bhaca?
masiziqeye ngokuba nga mabha
nca
havendinithsandza boH BANTU BASE MOUNFRERE. mnake ndingu makhesa, manguni mamchumane. nozulu uthukela . kwaBhaca
Yantle into eyetiwa ngama Bhaca bo! Kubo Kubo maBhaca amahle bachiliteni bo .mna Ndingu Gebashe,Hlavule ,Nomafu ,Mgcele Wanetsha .
Nomveliso azikho mhlawumbe ezinye ozaziyo mfowethu ngoba ngizalwa khona impela kodwa ke ngazi ezimbalwa kakhulu futhi ngazi kakhulu umlando wasekabomhamha KwaMhlawuli woDlamini labo cishe wonke futhi kodwa owakwa Gebashe dololo ngoba oMnguni baningi kodwa angicabangu bahlobene bonke
Proudly bhaca’s sithi ke abo ngayobhobhi indzaba ongayati
MA AFRIKA masidibaneni inkundzi kuzaziukuba apha ebuntwini ungubanina ‘ mna ke ndingu dzana, umfuphi ,ungxabalala, umcwabe ,khatshina,yeye,nongalo,ngcofela ,ndiyazidla ngo bu bhaca bam kuba kaloku ndilibhaca nje kunge xakamadzikane umzukulwana kazulu nomswati uwadibanisa izizwe zakuloyise nonina ezazibonasonye wabakhokhela kwelobhaco lusuka eswazini nakwazulu lusingise empumakoloni apho alwe imfazwe zobu khaya esilwa namazulu encediswa ngamangesi namabhulu nditsho marifka ndikhona nje kungexayabo andinakwazi ukukhondza ababanye abadukileyo qinani maafrika masizame ukuphucula inkolo yama afrika noba [ungumxhosa ] ulimpondo ] ungumzulu ]ulibhaca]ulindebele] ungumsuthu ]ungumtswane ]ungumswayili] ulitshangane ]ungumshona ]uba ungumtu ukholelwa kwisintu iyawbayidlelayethu esayabelwa nguthixo yonqula yena [ ongum dali wezul nomhlaba ]uniniwe nto zonke ;maafrika makubenjalo
Mna ndingu dzana cofela mayeye khadzini umfuphi uncwabe
I AM NOLUTHANDO MARASHA THE ONLY ONE GIRL ISTHERE I LOVE THIS GIRLS YOU NOT MOST STOP DOING THIS PLZ
Cha! Nami ngith angisike elijikayo , Sizwe Sakith kwaBhaca. Mina ke ngisuka eMzimkhulu kumhlaba weSilo samabandla, iNgonyama yesizwe sikaZulu, abaningi ke uMzimkhulu bawazi uwela kwicala lase-Easten Cape kepha ke lokho kwakungelona iqiniso uhulumeni wengcindezelo unaso isandla lapho, angidlule ke lapho ngiqonde odabeni esikhuluma ngalo okungaMabhaca, siqale nje la egameni elithi “Bhaca” leligama yigama lesiZulu elichaza ukucasha(ukuzimela ngesiXhosa) lesisizwe samabhaca yisizwe sikaZulu kuthengesikhathi iLembhe lifuna ukufaka amakhosi phantsi kwaso zangavuma ezinyezamakhosi zakhetha ukubaleka zisuke emehlweni eNkosi uShaka kaSenzengakhona kaJama, lesisizwe samaBhaca Sabaleka saBhaca satholakala sasesthola leligama lamaBhaca. Angime lapho bantwana beNkosi , nguNdlovu lo uGatsheni, Boyabenyathi, buyasongwa buyasombuluka, uNdlovu zidl’ekhaya ngokuswel’umalusi
Ndiyayingqina eyokuba sasivela emgungundlovu sadudulwa ngumkhosi katshaka sabhacela emzimvubu sathi saa eKoloni mna ndicelukwazi ngesinxibo khonukuze neyethu inkcubeko ingasengelwa phantsi. MaDzana eStellenbosch
Halala mabhaca ndiyatiqhenya mna ngokubalibhaca ubabokuya ngam naketikolweni bendifisa kutitshwe ngesibhaca nathsi sibene language yethu hayi eyamaxhosa mna ndingu xaba ushwabade unonkosi bendisafisa ukwazi kabinzi ngesibongo sakwaxaba ndiyabinga
Awusaphela isizwe samabhaca futhsi silahlekile abantu bakwithsi abasati noba ababhobhe oluphi ulwimi ungayibona into eke mount frere edolophini xa uthsefula uningi lwabantu lujikanawe ubone ubabakumangalele
Ndiyawathanda amabhaca bt anezithethe zakuqala abhora ngalonto
Ngiyacela ukufunda ukubhobha. Azange ngikhulela kuma Bhaca kodwa NgiliBhaca mina.Asifundisane Sizwe sakwithsi saw Bhaca.
NgiliBhaca kodwa angikwazi ukubhobha.Asifundisane Sizwe sakw aBhaca . Mine ngizàlwa nguGwija uGebane, uMbanjwa,uThikaza,u Mpetwana
Andisaz isibhaca bt ndiyafuna ukusaz intombi kazulu nofisa ongafi ofa ngamayeye
Ndingu Dzana …ndicela ubuza ukuba andinguMxhosa na.?
Ndyaytsandz into endybona lhana yati ndavel ndakhumbul ndisa Ringa madoda!!
asigodukeni mbhaca amhle siyeni ngedisi
haw haw haw ndithi mna mabhabca masibambisaneni sidibaniseni oko sakushiyelwa ngamaqhawe ethu akwa bhaca singadlalisi ngamasiko wethu wobubhaca ndiwatsala ezantsi kwanguse madoda ndithi asiyi mva mabhaca phambili ngobuthina ndiquka I mount frere iphelele ndithi kubo phambili mabhaca phambili
Mna ndiyatidla ngobubhaca bam kutsho mbanqoli.gaba.kathsayisa.mntuwasemanzini.ndzabedvolo.abhakhi bexonya bengalaluki .ningayiqabi impokovana nitadlula nabadlulibendle.ndzathsane.mahlambahlele etyen.nomvalo.ndim ke lowo ma ungandati
You have very good information right. https://happywheelsrr.wordpress.com
From mount fere kuguqaza ubathsekeni unomangembe intloko yenkomo uhlakalokuvala.mabhaca ‘kwithsi yalani abantwanabenu ngomlando wakwithsi.thsinasitidzule ngokugcwele%
Bayede Khalimeshe
Bayede Khalimeshe umakhulu katata wami wayezalwa nenkosi uDiko kuba utatauthi wayefunga yona xa ecunukile. Athi ngifungauDziko noDzabula
Mnabendazi bus uBukhosi bamaBhaca obakwaDiko noDabula. Lawo ngamabhaca amakhulu. UMhlawuli ndiyamcoma ngokuthethaninyani nakuba engowendlu kaMakaula. Pho kungani iSilo samaZulu sabeka umvumeni njengeKumkani yamaBhaca ebengowendlu encinci eyabekwa ngabelungu. Ibuhlungu into yesizwe sakuthi kwaBhaca. Ivisa ubuhlungu obukhulu. Ingabe indlu kaDiko enkulu iziva ngani yona.
Ndincedeni MaBhaca kutheni maBHaca engazange aye kwiCommission kaNhlapho bayoclaimer ilungelu lokubuyiselwa koBukingship bamaBhaca? Isilo USHAKA yehulwa impi yaso ibhuqwa a maBhaca phezu kwentaba yeNtsizwa xa ubheke eMount-Eliff. Amampondo eHlulwa ngo1879 nkosazane uNobola owayebambele emva kokukhothama kwesilo saMaBhaca uMaDzikane Amabutho kumbeimikhosi yamaMpondo yaphelela esizibeni uNophoyi
Ibuhlungu lento. Lobubukhosi busesembandezekweni nanamhlanje.
MaBhaca amahle ndiyabulisa man Mlambo, umtal’ankos’ atal’ uBekwa.uQonga! UBamb’ lounge olwemphethulwane. USigqibhitana sonkonto. UGwegwana. UNzathuka. Inzal’ okaMkhuthuka kaTsakatsi kaPhetsho kaMonki KaMbimbi KAGwegwane kaSgqibhitana kwAMlambo. kaMjoli kaWushe uQubulashe.ngiphuma aphoke mina MaBhaca.
Nginithanda kwakubi. Kusisifiso Sami ukuloba umlando noba Im bali yamaBhaca. Ngiswele umntu onesibindi esingayenza naye Noma nabo me project.
I like your comments keep posting neh
Bhotani mawethu,nam ndizothi nje chu ncempe kule post yenu.okokuqala abantu mabafunde ukuqonda nokuhlukanisa.amaBhaca ayngomaZulu ngobuzwe kodwa ngamaBhaca ngobuzwe.ndizothi nje kukho into okuthiwa ligama lobuzwe,bese kubakho igama lentlanga kunye negama lomndeni.xa umntu ethi amabhaca ngamazulu uyaxoka loyomntu.ndithe kukho igama lobuzwe” Tribe name”,den kube elentlanga”clan name”,bese kube olomndeni/usapo ” surname”for example uDiko ligama lomndeni/losapo hhayi lobuzwe okanye lentlanga,bese kuthi uZulu kube ligama lentlanga yensapho ezahlukaneyo”different” eg Diko,Dabula,Sogoni,Makaula ect.bese kuthi uBhaca kube ligama lobuzwe”Tribe name”.omnye ke umzekelo uMjoli is a surname,bese kuthi uWushe kube yi clan name ye fan uMjoli,ubuzwe babo kube nguBhaca.amabhaca ayefana ngobuzwe wonke ngamabhaca kodwa ohluka. Ngamagama wezintlanga”clan names/oku esikubiza ngeziduko”yiyo lonto anobuKumkani bawo ngoba ayngomaZulu ngobuzwe,ewe amanye ngamazulu ngegama lentlanga”clan name” futhi yiwo kanye lawo ay inkosi enkulu kumabhaca wonkana.da fact dt uMzimkhulu ubizwa nge NMZ ngoku it dsnt mean dt Bhacas r Zulus by Tribe,dt is wrng coz kakade Bhacas wer Bhacas by Tribe.sinabo ooZulu ngegama lentlanga okanye ngesiduko bt dis zulus r nt Zulus by tribe bt bhacas.si plz bantu bakuthi stop confusing isizwe sakwa Bhaca kunye nezinye izizwe by stipulating dt w r Zulus,w r nt n da fact dt uZwelithini Zulu uyafakatsha kwa Bhaca xa eh gambler imicimbi yakwa Bhaca dt dsnt mean dt w r singaphantsi kwakhe no!,usuke efakashile njengoba sonke susazi ukuthi aba bantu basherisha igama elithi Zulu kuphela.omnye ligama lomndeni ngobuzwe kuye ie Zwelithini Zulu,,omnye ligama lentlanga kuphela “clan name” ie Thandisizwe Diko.so lento ifana neyabaThembu,uKumkani w abaThembu frm Ec xa ehhambela/evakatshela abaThembu base kzn eMsinga bona abangamaZulu ngobuzwe lonto aythethi ukba lo wase Ec uphethe aba base kzn aykho njalo bayahhambelana njengantwana begazi.nam ndiyilo ke iBhaca lase Mzimkhulu.ndingo Ncosa ifani,igama lentlanga yakuthi ndingu Bhuku Sinqashe Nkamangana Mfazi webelelide owanyiselela umntwana phesheya komlanjazana Xesibe.ndingathanga sincedane apho singavisisani khona ukuze siphuhlise ibali lesizwe sethu uBhaca,enkosi mawethu


text:
Ngubani uYesu Kristu?
Umbuzo: Ngubani uYesu Kristu?
Impendulo: Ayifani nombuzo “IIngaba uThixo ukhona na?” bambalwa abantu ababuza lombuzo wokuba ingaba uYesu Kristu ukhona na. Sele iyinto eyaziwayo eyokuba uYesu wayengumntu ngenene owayehamba emhlabeni wakwaSirayeli ngeminyaka yama- 2000 eyadlulayo. Ingxoxo iye iqale xa kufunwa ukuqondwa ngobuyena bukaYesu. Phantse zonke iinkolo ezingundoqo zifundise ukuba uYesu wayengumprofeti okanye ititshala elungileyo okanye indoda eyayinobuThixo. Ingxaki yile iBhayibhile yona isixelela ukuba uYesu wayengaphaya komprofeti, utitshala olungileyo,okanye indoda enobuthixo.
UC.S. Lewis encwadini yakhe ethi Mere Christianity ubhale oku kulandelayo: “Apha ndiyazama ukunqanda nabanina ekuthetheni izinto ezimbi malunga naye [ uYesu Kristu]: eziqhele ukuthethwa ngabantu: 'Ndikulungele ukumthatha uYesu njengotitshala onguye, kodwa andilivumi ibango lakhe lokuba unguThixo.' Le kuphela kwento emasingayithethi. Ukuba yayiyindoda nje eyayithetha izinto ezazithethwa nguYesu ngeyayi ngazange yabangutitshala onguye.Mhlawumbi ngewayeligeza—elikwinqanaba lendoda ethi iba amaqanda—okanye mhlawumbi ebezakuba nguSathana wesiHogo. Zikhethele. Ukuba ngaba lendoda yayinguNyana kaThixo okanye indoda ephambeneyo okanye nto yimbi. Ungamthulisa ngokubhanxa abantu, umticela ze umbulale njengedemoni; okanye ungawa ezinyaweni zakhe umbize Nkosi okanye Thixo. Kodwa masingenzi nezinto ezithobeke ukubhanxa malunga nokuba ebengutitshala omkhulu. Akasishiyanga esosigqibo sivuleleke kuthi. Ebengazimiselanga njalo.”
Ke ngoko, ngaba uYesu ebebanga ukuba ungubani? IBhayibhile ithi Ngubani? Okokuqala, masijonge kumazwi kaYesu akuYohane 10:30, “Mna nobawo sibanye.” Sithe nje krwaqu, lento ayibonakali ngathi ubanga ukuba unguThixo. Phofu makhe sinjonge intshukumo yaMajuda kulentetho, “‘Asikuxulubeli nanye kwezi,’ aphendula aMajuda, ‘kodwa ngenxa yokwenyelisa, ngoba uyindoda nje, ebanga ukuba inguThixo’” (UYohane 10:33). AMajuda ayithatha intetho kaYesu ngathi ubanga ukuba nguThixo. Kwezi vesi zilandelayo uYesu akazange awalungise aMajuda ngokuthi, “Khange ndibange ukuba nguYesu.” Lonto yalatha ukuba uYesu ngenene wayesithi uNguThixo xa wayezazisa, “Mna nobawo sibanye” (UYohane 10:30). Omnye umzekelo kaYohane 8:58: “‘Ndinixelela inyani,’ waphendula uYesu, ‘phambi kokuzalwa kuka Abraham, yayiNdim!’” Kwakhona, impendulo, aMajuda athatha amatye ezama ukuxuluba uYesu (UYohane 8:59). UYesu uzazisa ngokuba “Ndim” lalichazwa njalo kwiTestamente endala igama likaThixo(Eksodosi 3:14). Kwakutheni aMajuda aze afune ukumxuluba ngamatye uYesu kwakhona xa wayengazanga athethe into abacinga ukuba sisonyeliso, egameni, lokubanga ukuba unguThixo?
UYohane uthi 1:1 “uLizwi waye ekuye uThixo.” UYohane 1:14 uthi “iLizwi waba yinyama.” Lento icacisa kakuhle ukuba uYesu nguThixo ngokwasenyameni. UTomasi umdisipile wachazela uYesu, “Nkosi yam, Thixo wam” (UYohane 20:28). UYesu khange amlungise. Umpostile uPawulosi umcacisa nje, “…Thixo wethu omkhulu onguMsindisi wethu, UYesu Kristu” (UTito 2:13). Umpostile uPetrose naye utsho, “…uThixo wethu uYesu Kristu onguMsindisi ” (UPetrose wesibini 1:1).Thixo ubawo ukwaligqina lokuba uYesu ngubani, “Kodwa malunga noNyana uthi, ‘Itrone yakho, Awu Thixo, uyakuhlala ngonaphakade kanaphakade, kwaye ubulungisa buzakuba yintonga yobukuMkani bakho.’” Uprofeto lweTestamente Endala lokwazisa ubuthixo bukaKristu, “Sizalelwe umntwana, sinikwe unyana, kwaye ulawulo luzakubasemagxeni akhe. Kwaye uzakubizwa njengoMcebisi Olungileyo, UThixo Onamandla, UBawo Kanaphakade, Inkosana yoXolo” (Izaya 9:6).
Njengoko, uC.S. Lewis exoxa, ukuthemba ukuba uYesu wayengutitshala olungileyo ayisosizathu. UYesu ngokucacileyo nangaphandle kwamathandabuzo wayebanga ukuba nguThixo. Ukuba ayingoThixo, uyakuba lixoki, ebe ayinguye umprofeti, utitshala olungileyo, okanye indoda enobuthixo. Ukuzama ukucacisa amazwi kaYesu “abafundi” bangoku babanga ukuba “imbali eyiyo kaYesu” ayizithethi izinto ezininzi ezithethwa yiBhayibhile ngaye. Ngubani esimxoxisayo ngaMazwi kaThixo malunga nokwenziwa nguYesu okanye ongazange akuthethe? “Abafundi” bangakwazi njani ukujika into eyayenzeke kumakhulu amabini eminyaka eyadlulayo baphikisane nabantu ababekhona ngelothuba ngezinto ezazenziwe nguYesu nangazange azenze (UYohane 14:26)?
Kutheni umbuzo wokuba uYesu wayengubani ubalulekile? Kutheni ibalulekile into yokuba ngaba uYesu nguThixo? Esona zizathu sibalulekileyo sesi uYesu wayefanele ukuba nguThixo kodwa ayinguye, Ukufa kwakhe ngekungakhange kwaba konele ukuhlawula zonke izono zehlabathi (UYohane wokuqala 2:2). NguThixo kuphela ofanele kukuhlawula elityala lingapheliyo (KwabaseRoma 5:8; AbaseKorinte besibini 5:21). UYesu kwakufuneka abenguThixo azokukwazi ukuhlawula amatyala ethu. UYesu kwakufuneka abengumntu azokuthi akwazi ukufa. USindiso lukho kuphela xa ukholwa kuYesu Kristu. Ubuthixo bukaYesu bubo kuphela indlela yosindiso. Ubuthixo bukaYesu bubo obubangela umemezo, “Ndiyindlela nenyaniso yobomi. Akukho namnye oya kubawo engayi ngam” (UYohane 14:6).
Ngubani uYesu Kristu?


text:
XELISA UKHOLO LWABO
Wanyamezela Nakuba Kwakungekho Okusesikweni
UELIYA wayehamba kwiNtlambo yaseYordan. Wayesele eneeveki etyhutyha ukusuka kwiNtaba yeHorebhe esiya emntla. Wathi akufika kwaSirayeli, wabona indlela elitshintshe ngayo eli lizwe lakowabo. Yayisiya iphela imiphumo yembalela. Imvula yasekwindla yayisele iqalile, ibe abalimi babesele belima amasimi abo. Kumele ukuba kwathi ngco ngaphakathi kulo mprofeti xa ebona eli lizwe litshintshile, noko ke, umele ukuba wayecinga ngabantu balapho. Babengenabo kwaphela ubuhlobo noThixo. Kwakusekuninzi ekwakusafuneka ekwenzile uEliya kuba abantu balapho babesanqula uBhahali. *
Kufutshane nedolophu iAbheli-mehola, uEliya wabona iqela labantu libila lisoma lilima. Kwakukho iinkabi zeenkomo ezingamashumi amabini anesine, zibotshwe ngambini edyokhweni zisebenza njengamaqela ayi-12 asebenza onke ngaxeshanye, zivula iifolo kuloo mhlaba ufumileyo. UEliya wayefuna indoda eyayiqhuba iinkomo ezimbini ezisekugqibeleni. Igama layo yayinguElisha, ibe uYehova wayemkhethe ukuba angene ezihlangwini zikaEliya. UEliya umele ukuba wayefuna ukude adibane nale ndoda, kuba wayekhe wacinga ukuba nguye yedwa obesoloko ekhonza uThixo ngokunyaniseka.—1 Kumkani 18:22; 19:14-19.
Ngaba uEliya wayemadolw’ anzima ukunika uElisha eminye yemisebenzi namalungelo akhe, kuba esoyika ukuba unokumthathel’ indawo? Asinakuqiniseka; mhlawumbi zaziye zithi qatha ezo zinto engqondweni yakhe. Kaloku naye “wayengumntu oneemvakalelo ezinjengezethu.” (Yakobi 5:17) Enoba wayecinga okanye engacingi ngezo zinto, iBhayibhile ithi: “UEliya wawelela kuye waza wamphosela umnweba wakhe.” (1 Kumkani 19:19) Umnweba kaEliya—ekusenokwenzeka ukuba wawenziwe ngesikhumba segusha okanye sebhokhwe—wawusithiwa wambu emagxeni, ibe wawufanekisela ukumiselwa ngokukhethekileyo nguYehova. Ukombathisa ngawo uElisha kwakuyinto enkulu kakhulu. UEliya wamthobela uYehova waza wamisela uElisha ukuba angene ezihlangwini zakhe. UEliya wamthemba uThixo wakhe, waza wamthobela.
Kwelinye icala, lo mfana wayekulangazelela ukuncedisa lo mprofeti ukhulileyo. UElisha wayengaz’ ukukhawuleza angene ezihlangwini zikaEliya. Kunoko, kangangeminyaka emithandathu wasebenza ngokuthobekileyo ekhapha yaye encedisa lo mprofeti ukhulileyo, kangangokuba wade waziwa njengalowo ‘wayegalela amanzi esandleni sikaEliya.’ (2 Kumkani 3:11) UEliya wayevuya kukuba nomncedisi oluncedo kangako! La madoda mabini amele ukuba aba ngabahlobo abasenyongweni. Ngokuqinisekileyo, ukukhuthazana kwabo kwabanceda bakwazi ukunyamezela okungekho sikweni okwakugquba kwelo lizwe. Ngokukodwa ububi bukaKumkani uAhabhi obabusiya buqatsela.
Wena, awukhe uphathwe ngokungekho sikweni? Phantse sonke oku kuyasehlela kweli hlabathi lonakeleyo. Ukuba nomhlobo omthanda nyhani uThixo kungakunceda unyamezele. Kwakhona unokufunda okuninzi kukholo lukaEliya xa uphethwe ngokungekho sikweni.
“PHAKAMA, YIHLA UYE KUHLANGABEZA UAHABHI”
UEliya noElisha babemaxhaphetshu benceda abantu babe nobuhlobo obuhle noThixo. Kuyabonakala ukuba ngabona babeqeqesha abanye abaprofeti ekusenokwenzeka ukuba babehlulahlulwe bangamaqela. Ekuhambeni kwexesha, uEliya wafumana isabelo esitsha esivela kuYehova: “Phakama, yihla uye kuhlangabeza uAhabhi ukumkani wakwaSirayeli.” (1 Kumkani 21:18) Wayenze ntoni uAhabhi?
Lo kumkani wayesele engumwexuki, ibe ngelo xesha kwakungazange khe kubekho ukumkani ombi njengaye kwaSirayeli. Watshata noIzebhele, nto leyo eyabangela ukuba unqulo lukaBhahali lunwenwe okomlilo wedobo, ibe lo kumkani wayekolo nqulo naye. (1 Kumkani 16:31-33) Unqulo lukaBhahali lwaluquka ukubhiyozelwa kwenzala, ukuhenyuza kunye nokubingelela ngabantwana. Ngaphezu koko, uAhabhi akazange awuthobele umyalelo kaYehova wokubulala uKumkani ombi waseSiriya, uBhen-hadadi. Kuyabonakala ukuba uAhabhi akazange athobele kuba wayejonge amaqithi-qithi. (1 Kumkani, isahluko 20) Lo kumkani nomfazi wakhe uIzebhele baya beqatsela ekunyolukeni, ekuthandeni izinto eziphathekayo nakubundlobongela.
UAhabhi wayenebhotwe eSamariya—lalilikhulu yaye lisithi ndijonge! Wayenelinye eYizereli, ekumgama oziikhilomitha eziyi-37 ukusuka apho. Ecaleni kweli bhotwe lakhe lesibini, kwakukho isidiliya. UAhabhi wayewunyolukele loo mhlaba wendoda enguNabhoti. UAhabhi wambiza waza wathi makamthemngisele isidiliya sakhe okanye batshintshiselane. UNabhoti wathi: “Makube lee kum, ngenxa kaYehova, ukuba ndikunike ilifa lookhokho bam.” (1 Kumkani 21:3) Ngaba uNabhoti wayeneenkani? Engacingi kakuhle? Abaninzi baye bacinga njalo. Inyani kukuba wayethobela uMthetho kaYehova, owawungawavumeli amaSirayeli ukuba awuthengise ngokupheleleyo umhlaba olilifa lentsapho yawo. (Levitikus 25:23-28) UNabhoti wayengacingi nokucinga ngokwaphula uMthetho kaThixo. Wayeyindoda enokholo nenesibindi kuba wayesazi ukuba kwakuyingozi ukungayenzi into ethethwa nguAhabhi.
UAhabhi wayengenamsebenzi naMthetho kaYehova. Wagoduka “engatyhilekanga yaye edakumbile” kuba izinto zingamhambelanga kakuhle. Sifunda oku: “Walala kwisingqengqelo kwaye wahlala ebujikile ubuso bakhe, akadla sonka.” (1 Kumkani 21:4) Xa uIzebhele wabona umyeni wakhe equmbe oku komntwana osileyo, wakhawuleza wacinga iqhinga elaliza kumnceda afumane into ayifunayo—nelaliza kucim’ igama intsapho elungileyo.
Xa ufunda ngeli yelenqe lakhe, awusoze ungothuswa yindlela elalingcole ngayo. UKumkanikazi uIzebhele wayesazi ukuba uMthetho kaThixo wawufuna ubungqina babantu ababini ukuze isityholo sibe nesihlahla. (Duteronomi 19:15) Ngoko wabhala ileta egameni lika-Ahabhi, eyalela amadoda amakhulu aseYizereli ukuba akhangele amadoda amabini anokukwazi ukutyhola uNabhoti ngokunyelisa ukuze abulawe. Icebo lakhe lasebenza. Ngokwenene “amadoda amabini angamatshivela” amtyhola uNabhoti, waza waxulutywa ngamatye de wafa. Zange kuphelele apho—noonyana bakaNabhoti babulawa! * (1 Kumkani 21:5-14; Levitikus 24:16; 2 Kumkani 9:26) UAhabhi wabutyeshela ubuntloko bakhe, waza wavumela umfazi wakhe ukuba enze unothanda nokuba acim’ igama abantu abamsulwa.
Khawucinge nje indlela awayemele ukuba wayevakalelwa ngayo uEliya xa uYehova wamxelela konke oko kwenziwe ngulo kumkani nokumkanikazi. Kuyatyhafisa ukubona abantu abangendawo bephumelela kunabamsulwa. (INdumiso 73:3-5, 12, 13) Kule mihla siphila kuyo yinto yomhla nezolo ukubona abantu besenza okungekho sikweni—nkqu nabo bahlonitshiweyo, abathi bathunywe nguThixo. Kodwa ke, eli bali linokusithuthuzela. Apha iBhayibhile isikhumbuza ukuba akukho nto ifihlakeleyo kuYehova, ubona yonke into. (Hebhere 4:13) Wenza ntoni xa ebona izenzo ezibi?
‘UNDIFUMENE, LUTSHABA LWAM!’
UYehova wathumela uEliya kuAhabhi. UThixo wathi: “Usesidiliyeni sikaNabhoti.” (1 Kumkani 21:18) Xa uIzebhele waxelela uAhabhi ukuba ngoku esi sidiliya sesakhe, wahamba ngoko nangoko wayokusibuka. Zange ithi qatha kuye eyokuba uYehova umjongile. Khawube nombono wakhe ejikeleza kweso sidiliya, ezele ngamabhongo, ecinga ngegadi entle aza kuyenza kuso. Kusenjalo, kuthi gqi uEliya! UAhabhi watshintsha ebusweni wanomsindo waza wathi: ‘Undifumene, lutshaba lwam!’—1 Kumkani 21:20.
Kula mazwi ka-Ahabhi siphawula izinto ezimbini ngaye. Okokuqala, ngokuthi kuEliya, ‘undifumene,’ wayebonisa ukuba wayengacingi ngoYehova. UYehova wayesele ‘emfumene.’ Wambona xa ethatha umhlaba kaNabhoti waza wavuyela imiphumo yeqhinga elibi likaIzebhele. UThixo wabona ukuba intliziyo ka-Ahabhi yayithanda izinto eziphathekayo ngaphezu kokuba nenceba, okusesikweni kunye novelwano. Okwesibini, xa wathi kuEliya, ‘lutshaba lwam!’ wayebonisa indlela ayicaphukela ngayo le ndoda yayingumhlobo kaYehova uThixo neyayinokumnceda alungise iindlela zakhe.
Sinokufunda izifundo ezibalulekileyo kula mazwi ka-Ahabhi. Singaze silibale ukuba uYehova uThixo ubona yonke into. NjengoBawo onothando, uyasibona xa siphuma endleleni elungileyo, ibe ulangazelela ukusibona silungisa kwakhona. Ukuze asincede, usebenzisa abahlobo bakhe abafana noEliya, abasixelela amazwi akhe. Ingayimpazamo enkulu ukuba singacinga ukuba abo bahlobo bakaThixo ziintshaba zethu!—INdumiso 141:5.
Khawube nombono kaEliya ephendula uAhabhi esithi: “Ndikufumene.” Wayemazi ukuba ungumntu onjani uAhabhi—isela, umbulali kunye nomvukeli kaYehova uThixo. Kwakufuneka abe nesibindi ukuze athethe naloo ndoda imbi! Wachazela uAhabhi indlela uThixo aza kumohlwaya ngayo. UYehova wayeyibona kakuhle into eyayisenzeka—ububi bentsapho ka-Ahabhi babuchaphazela nabanye abantu. UEliya wachazela uAhabhi ukuba uThixo uza ‘kubutshayela’ aze abuphelise tu ubukhosi bakhe. UIzebhele naye wayeza kohlwaywa.—1 Kumkani 21:20-26.
UEliya zange acinge ukuba abantu bangenza izinto ezimbi baze bangohlwaywa. Abantu abaninzi badla ngokucinga njalo namhlanje. Eli bali leBhayibhile lisikhumbuza ukuba uYehova uThixo akapheleli nje ekuboneni okungekho sikweni okwenzekayo, kodwa uza kukulungisa ngexesha lakhe. ILizwi lakhe lisixelela ukuba kuseza ixesha laxa eza kukususa neengcambu okungekho sikweni! (INdumiso 37:10, 11) Usenokuzibuza: ‘Ngaba ukugwetywa nguThixo kusoloko kuthetha ukohlwaywa? Ngaba kukhe kuthethe izenzo zenceba?’
“UMBONILE NA INDLELA AZITHOBE NGAYO UAHABHI?”
Inoba yamothusa uEliya indlela awasabela ngayo uAhabhi kwisigwebo sikaThixo. IBhayibhile ithi: “Kwathi kamsinya nje akuba uAhabhi ewavile la mazwi, wazikrazula izambatho zakhe wabeka amarhonya enyameni yakhe; wazila ukutya waza waqhubeka elele phantsi emarhonyeni ehamba ematshekile.” (1 Kumkani 21:27) Ngaba uAhabhi wayeguquka kwiindlela zakhe?
Singatsho noko ukuba wayezama. UAhabhi wazithoba—ngokuqinisekileyo kwakungekho lula kuba wayenekratshi. Kodwa ngaba wayeguquke ngokwenene? Khawucinge ngomnye ukumkani owalawula emva kuka-Ahabhi, ekusenokwenzeka ukuba wayemodlula ekwenzeni okubi—uManase. Xa uYehova wohlwaya uManase, wazithoba waza wacela uncedo kuYehova. Kodwa yena zange aphelele apho. Watshintsha indlela awayephila ngayo, wasusa imifanekiso yezithixo, waza wasebenza nzima ukuze akhonze uYehova ekhuthaza nabanye ukuba benze okufanayo. (2 Kronike 33:1-17) Ngaba wakwenza yena uAhabhi oko? Zange aqalise.
Ngaba uYehova akazange ayibone indlela awasabela ngayo uAhabhi? UYehova wathi kuEliya: “Umbonile na indlela azithobe ngayo uAhabhi ngenxa yam? Ngenxa yokuba ezithobile ngenxa yam, andiyi kuyizisa intlekele ngemihla yakhe. Ndiya kuyizisela intlekele indlu yakhe ngemihla yonyana wakhe.” (1 Kumkani 21:29) Ngaba uYehova wayemxolela uAhabhi? Akunjalo, wayeza kunikwa loo nceba ukuba wayeguquke ngokwenene. (Hezekile 33:14-16) Noko ke, ekubeni uAhabhi wabonisa ukuzisola ukuya kumkhamo othile, uYehova wambonisa inceba elingana nokuzisola kwakhe. UAhabhi wayengazukubona xa intsapho yakhe itshatyalaliswa.
Nangona kunjalo, zange sitshintshe isigwebo sikaYehova. UYehova wacela enye yeengelosi zakhe ukuba iqhathe uAhabhi ukuba aye emfazweni, apho wayeza kufela khona. Kungekudala emva koko, uYehova wasiphumeza isigwebo sakhe kuAhabhi. Engxwelerheke kuloo mfazwe, wopha de wafa ekwinqwelo yakhe. Eli bali lisixelela ukuba kwenzeka le nto ibuhlungu: Emva kokuba inqwelo yasebukhosini yahlanjwayo, igazi lakhe lalencwa zizinja. Ngale ndlela, azaliseka amazwi kaYehova awawathetha kuEliya ngoAhabhi esithi: “Endaweni ezixhaphele kuyo izinja igazi likaNabhoti, ziya kulixhaphela khona izinja igazi lakho, wena lo.”—1 Kumkani 21:19; 22:19-22, 34-38.
Isiphelo sika-Ahabhi sasiqinisekisa uEliya, uElisha nabo bonke abanye abantu bakaThixo abathembekileyo ukuba uYehova akazange asilibale isibindi nokholo lukaNabhoti. UThixo wokusesikweni akaze angabohlwayi abenzi bobubi, enoba kungoku okanye kwixa elizayo; ibe akaze alibale ukubonisa imfesane xa kuyimfuneko ukuba enze oko. (Numeri 14:18) Esi yaba sisifundo esibalulekileyo kuEliya, owanyamezela ulawulo olungendawo lwalo kumkani kangangamashumi eminyaka! Ngaba wakha waphathwa ngokungekho sikweni? Awunqweneli ukubona xa uThixo elungisa oko? Uya kuba wenza kakuhle ukuba uxelisa ukholo lukaEliya. Ekunye nomhlobo wakhe othembekileyo uElisha, waqhubeka evakalisa isigidimi sikaThixo enyamezele okungekho sikweni!
^ isiqe. 3 UYehova wasebenzisa imbalela eyathatha iminyaka emithathu enesiqingatha ukuze abhence ukungabi namandla kukaBhahali, owayesaziwa njengothixo wemvula nokuchuma. (1 Kumkani, isahluko 18) Funda amanqaku anomxholo othi “Xelisa Ukholo Lwabo” afumaneka kwiMboniselo kaJauwari 1 kunye neka-Aprili 1, 2008.
^ isiqe. 13 Kusenokwenzeka ukuba uIzebhele wayengafuni ukuba isidiliya sikaNabhoti sidluliselwe kwiindlalifa zakhe, waza wagqiba kwelokuba ababulale oonyana bakaNabhoti. Xa ufuna ukwazi isizathu sokuba uThixo evumela abantu bacinezele abanye ngolu hlobo, funda inqaku elithi, “Imibuzo Yabafundi” kwakule Mboniselo.


text:
Njengengxenye ebalulekileyo lwe Girls’ Leadership Education program yethu ‘ sinikeza ngenkxaso ezikolweni ukuze ancede amantombazana ngezakhono zokuba benze ngcono ezintweni zesikolo. Ngokuhambisana neCAPS- Curriculum yaseMzantsi Afrika nemfuno zamantombazane eqenjini Homework Club icinezela kakhulu kwizfundo ezimbini isiNgezi nezibalo kanye nokulungiselela uvavanyo. Umbono wethu kukuphuhlisa imiphumela zesifundo zamantombazana , ngakho i Homework Club enzulu inikezwa kusemester 2 no 4 ukuze silungiselela uvavanyo.
Ukuba unomdla sokuba umfundisi wamantombazana wethu funda nendlela ongazibandakanya ngayo!


text:
Imibuzo Yabafundi . . .
Ngaba Ulonwabo Luxhomekeke Emtshatweni?
Ngaba iBhayibhile ifundisa ukuba umele utshate ukuze wonwabe? Ekuqaleni, kusenokubonakala ngathi iLizwi likaThixo liyayixhasa le ngcamango. Njani?
Ngokutsho kwengxelo yeGenesis, uThixo wabona ukuba “akulungile” ukuba umntu wokuqala uAdam abe yedwa. Ngoko uThixo wenza uEva ukuze abe “ngumphelelisi” ka-Adam. (Genesis 2:18) Igama elithi “umphelelisi” libhekisela ekwenzeni into iphelele. Ngokusuka kule ngxelo, sisenokugqiba kwelokuba umntu akaphelelanga xa engatshatanga. Ukongezelela koko, ezinye iingxelo zeBhayibhile ziye zabonisa umtshato njengomthombo wolonwabo neentsikelelo. Umzekelo woku libali likaRute.
Ngaba iingxelo ezinjengezo zenzelwe ukufundisa amaKristu anamhlanje ukuba akanakonwaba, aneliseke okanye aphelele ukuba akatshati aze abe nabantwana? Akunjalo! UYesu Kristu wayeyindoda epheleleyo neyanelisekileyo eyakhe yaphila. Sekunjalo, wahlala engatshatanga de wayokufa. UYesu, yeyona ndoda isisilumko eyakhe yaphila, nengumfanekiso ogqibeleleyo ‘woThixo onoyolo,’ uYehova. (1 Timoti 1:11; Yohane 14:9) UYesu wakuchaza oko kwenza umntu onwabe okanye asikelelwe kweli hlabathi. (Mateyu 5:1-12) Akazange awuquke umtshato kolu ludwe.
Ngoko ke, ngaba iBhayibhile ithetha iziphikisa kulo mba? Akunjalo. Simele sihlole injongo kaThixo ngomtshato nendlela awujonga ngayo. Nangona uYehova walungiselela umtshato ukuba ube ngumthombo wolonwabo, ubuhlobo obusenyongweni kunye nentuthuzelo, ukwawulungiselele ukuba ngamanye amaxesha ufezekise ukuthanda kwakhe. Ngokomzekelo, injongo kaThixo ngoAdam noEva yayikukuba ‘baqhame, bande, bawuzalise umhlaba.’ (Genesis 1:28) Akakho kubo owayenokukwazi ukuyiphumeza le njongo ngaphandle komnye. Omnye wayemdinga omnye ukuze baphelelisane.
Ngendlela efanayo, uThixo wayenenjongo ebalulekileyo ngomtshato nobomi bentsapho xa wayeqhubana nohlanga lakwaSirayeli. Wayefuna olo hlanga lwande ukuze lungoyiswa ziintshaba zalo. Kwakhona injongo yakhe yayikukuba uMesiya owayeza kuhlangula uluntu lonke kwimiphumo yesono nokufa, avele kwisizwe sakwaYuda. (Genesis 49:10) Ngenxa yoko, amabhinqa athembekileyo akwaSirayeli ayekujonga njengelungelo elikhulu ukutshata nokuzala abantwana. Ukungatshati nokungafumani bantwana kwakujongwa njengehlazo nentlungu.
Kuthekani namhlanje? Ngaba umgaqo kaThixo wangaphambili ‘wokuzalisa umhlaba’ uyawabophelela amaKristu aphila kulo mhlaba uzaliswe ngabantu ukuba atshate aze abe nabantwana? Akunjalo. (Mateyu 19:10-12) Akusekho mfuneko yokuba uThixo akhusele umnombo okanye uhlanga awayeza kuvela kulo uMsindisi onguMesiya. Ngoko ke, amaKristu amele akujonge njani ukutshata nokungatshati?
Eneneni, zombini ezi meko zinokujongwa njengesiphiwo esivela kuThixo. Njengoko usazi, isipho esimlungeleyo omnye umntu sisenokungamfaneli omnye. Umtshato lilungiselelo elingcwele elinokuzisa uthando, ubuhlobo obusenyongweni kunye nesiseko esihle sentsapho. Kwangaxeshanye, iBhayibhile itsho phandle ukuba abo batshatayo kweli hlabathi lingafezekanga baya kujamelana neengxaki okanye babe “nembandezelo enyameni.” UYehova akakujongi ukungatshati njengehlazo okanye intlungu. Kunoko, iLizwi lakhe lithi ukungatshati kuneengenelo zako ongenakuzifumana xa utshatile.—1 Korinte 7:28, 32-35.
Ngoko iBhayibhile ayikugqibeli ukuba umele utshate okanye ungatshati. UYehova, uMseki womtshato neentsapho, ufuna abakhonzi bakhe bonwabe baze baneliseke, enoba batshatile okanye abatshatanga.


text:
ISIFUNDO 14
UBukumkani Obuya Kulawula Wonke Umhlaba
Khawutsho, ucinga ukuba bobuphi obu Bukumkani sithetha ngabo?— BuBukumkani bukaThixo, uBukumkani obuya kwenza umhlaba ube yiparadesi. Uyafuna ukufunda ezinye izinto ngobu Bukumkani?—
Ubukumkani ngabunye bunokumkani wabo. Lo kumkani ulawula abantu abakumhlaba wakhe. Uyamazi uKumkani woBukumkani bukaThixo?— NguYesu Kristu. Yena uhlala ezulwini. Kungekudala uza kulawula wonke umntu olapha emhlabeni! Ucinga ukuba siya konwaba xa uYesu elawula umhlaba wonke?
Yintoni ofuna ukuyibona eParadesi?
Siya konwaba kakhulu! EParadesi, akukho bantu baza kulwa okanye baye emfazweni. Bonke abantu baya kuthandana. Akukho mntu uya kugula okanye afe. Abantu abangaboniyo baya kubona, abangevayo baya kuva, nabo bangakwaziyo ukuhamba baya kubaleka bade baxhuma-xhume. Wonke umntu uya kuba nokutya okuninzi. Izilwanyana ziya kuhlala kunye zize zihlale nabantu. Abantu abafileyo baya kuvuswa emangcwabeni. Amadoda nabafazi abaninzi ofunde ngabo kule ncwadi inemifanekiso, abanjengoRebheka, uRahabhi, uDavide noEliya baya kuphinda baphile! Wena uyafuna ukubabona xa bevuswa emangcwabeni?—
UYehova uyakuthanda kwaye ufuna wonwabe. Ukuba ufunda qho ngoYehova uze umthobele, nawe uya kuphila kwiparadesi entle! Uyafuna ukuphila eparadesi?—
FUNDA EBHAYIBHILENI YAKHO
Funda Okungakumbi
Incwadi Yam Yamabali EBhayibhile
Incwadi Yam Yamabali EBhayibhile
IMBONISELO
UThixo Uyakhathazeka
—Indlela Esinokumvuyisa Ngayo
Ubusazi ukuba izinto ozenzayo zinokumkhathaza okanye zimvuyise uYehova? Funda ngendlela uAdam noEva abamkhathaza ngayo uYehova.